RTCG - Radio Televizija Crne Gore - Nacionalni javni servis :: Ekonomija :: Veći teret da podnesu oni sa visokim platama\n14. 06. 2020. 11:55 >> 11:54 2\nNamjera Predloga dopune Zakona o porezu na dohodak fizičkih lica, kojim se uvećava porez na iznadprosječne zarade, je da se ostvari princip solidarnosti i da zaposleni sa visokim platama podnesu malo veći teret, smatra predlagač zakonskog rješenja, Aleksandar Damjanović.\n“Namjera Predloga zakona, koji je ove sedmice ušao u skupštinsku proceduru, je da zaposleni sa visokim zaradama podnesu malo veći teret nego najveći broj građana, zaposlenih čije su zarade prosječne ili ispod prosječne, odnosno najveći broj crnogorskih penzionera”, rekao je Damjanović agenciji Mina-business.\nDopuna se odnosi na višu poresku stopu na zarade veće od prosječnih.\n“Na lična primanja koja su iznad prosječne mjesečne bruto zarade ostvarene u prethodnoj godini u Crnoj Gori, prema podacima organa nadležnog za poslove statistike, stopa poreza na dohodak iznosi 15 odsto na iznos primanja iznad prosječne zarade”, navodi se u dokumentu.\nDamjanović, koji je nezavisni poslanik u Skupštini, kazao je da je Vlada već dala negativno mišljenje na predloženi koncept sa dosta neubjedljivom argumentacijom.\n“Očekujem da se dozvoli makar rasprava u Skupštini o Predlogu zakona i ukrste argumenti za i protiv, uz moju napomenu kao predlagača da bi prag progresivnog oporezivanja mogao da bude veći od predloženog, recimo u smislu oporezivanja zarada većih od dvije prosječne zarade”, naveo je Damjanović.\nS druge strane, Damjanović je rekao da očekuje da to bude impuls za debatu o tome da li je neophodno još intervencija u poreskom sistemu, a u sklopu ublažavanja negativnih ekonomskih posljedica pandemije koronavirusa, poput smanjenja stope poreza na dobit za zatvorene djelatnosti, odnosno povećanja stope poreza na dobit za sektore koji su ekstraprofitirali tokom pandemije, poput finansijskog, proizvodnje i trgovine ljekovima, kao i maloprodaje prehrambenim proizvodima.\n“Takođe je neophodno preispitati postojeći koncept poreza na dodatu vrijednost (PDV), ali i porez na imovinu, jer sadašnji način oporezivanja sve više i više povećava socijalne razlike i ruši proklamovanu solidarnost u pandemiji koronavirusa”, naveo je Damjanović.\nSadašnji način oporezivanja, kako smatra, stvara brojčano mali, ali veoma uticajan broj milionera u Crnoj Gori, preduzeća i građana, koji pritiskom na državne i institucije praktično determinišu crnogorsku političku scenu, odnosno donose ključne političke odluke.\nU predlogu zakonskog rješenja se objašnjava da su razlozi za dopunu sadržani u potrebi da se u sklopu mjera za saniranje ekonomskih posljedica pandemije koronavirusa ostvare dodatni prihodi budžeta, uz primjenu principa solidarnosti.\nU dokumentu se dodaje da ne postoji potreba za usaglašavanjem sa evropskim zakonodavstvom i potvrđenim međunarodnim konvencijama.\n“Za sprovođenje ovog zakona nije potrebno obezbijediti dodatna finansijska sredstva. Naprotiv, primjenom zakona biće ostvarena dodatna finansijska sredstva”, navodi se u predlogu.\nRazlog za stupanje na snagu zakona danom objavljivanja u Službenom listu sadrži se u, kako se zaključuje, potrebi hitnog donošenja izmjena važećeg zakona kako bi se ublažile negativne posljedice pandemije koronavirusa.


Nalazite se ovdje:Početna»Dokumenta»NVO Breznica – Zagađenje u opštini Pljevlja\nDokumenta, Izvještaji, Izvještaji 09/09/2014\nU okviru tog projekta, NVO Breznica prati primjenu Zakona o slobodnom pristupu informacijama od strane državnih institucija nadležnih za zaštitu životne sredine i to kada je u pitanju pristup podacima o zagađenju Pljevalja.\nIzvještaj sadrži informacije o opštim karakteristikama Opštine Pljevlja geografskim i klimatskim, ključne izvore zagađenja kao i informacije o zagaćenju vazduha. Na kraju su dati podaci o transparentnosti institucija nadležnih za zaštitu životne sredine i zdravlja ljudi i zaključci i preporuke.\nDio podataka za izradu ovog izvještaja prikupljen je na osnovu informacija dobijenih od osam državnih institucija, dostavljenih po zahtjevima podnijetim u skladu sa Zakonom o slobodnom pristupu informacijama. Ostale informacije prikupljene su iz zvaničnih dokumenata o stanju životne sredine koji su objavljeni na sajtu Agencije za zaštitu životne sredine i Ministarstva održivog razvoja, kao i iz medija i ostalih izvora sa interneta.\nIzvještaj možete preuzeti OVDJE (PDF)\nPredhodni članakInicijativa za hitno sazivanje sjednice Nacionalne komisije\nSlijedeći članak MANS – Transparentnost pravosuđa


SEJDINOVIĆ: STANJE U TRADICIONALNIM MEDIJIMA GORE NEGO DEVEDESETIH - Magločistač\nPočetna Vesti SEJDINOVIĆ: STANJE U TRADICIONALNIM MEDIJIMA GORE NEGO DEVEDESETIH\nSEJDINOVIĆ: STANJE U TRADICIONALNIM MEDIJIMA GORE NEGO DEVEDESETIH\nPostavio/la: MagločistačObjavljeno: 19.05.2017 Kategorija: VestiNema komentara\nPredsednik Nezavisnog društva novinara Vojvodine (NDNV) Nedim Sejdinović izjavio je da je, kada su u pitanju tradicionalni mediji, stanje s medijskim slobodama gore nego devedesetih godina.\nSejdinović je na tribini „Politika i mediji – slučaj RTV“ ocenio da se pritisci vlasti prema alternativnim i nerežimskim medijima neprestano pojačavaju, zbog čega i ti mediji mogu da se ugase, dok „država nagrađuje milijardama dinara medije koji su poslušni“.\n„Što se tiče tradicionalnih medija, situacija sa medijskim slobodama u Srbiji je zaista gora nego devedesetih godina. Izuzetak predstavljaju pojedini internetski mediji„, rekao je Sejdinović.\nNovinar Dragan Gmizić rekao je da Radio-televizija Vojvodine u poslednjih godinu dana doživljava dramatičan pad gledanosti. „Pad gledanosti govori pre svega o padu poverenja građana u javni servis“, kazao je Gmizić.\nTribinu u Medija centru Vojvodine organizovao je Vojvođanski građanski centar u saradnji sa Fairpres s.eu i NDNV-om. Tribina je deo projekta „Odgovor građana na klijentelizam u medijima – Media Circle“, u okviru kojeg se u šest zemalja istovremeno meri takozvani Indeks klijentelizma.


Poziv bankama da pomognu građevinare | Kamatica\nPoziv bankama da pomognu građevinare\nMinistarstvo ekonomije i regionalnog razvoja Vlade Republike Srbije objavilo je danas javni poziv za izbor poslovnih banaka za učešće u finansiranju projekata iz Programa vanredne podrške građevinskoj industriji Srbije u iznosu od 25 milijardi dinara.\nU saopštenju ovog ministarstva navodi se da će sredstvima koja su namenjena za ovaj program biti finansirani projekti gradova i opština iz cele Srbije, i to stanogradnja, izgradnja, rekonstrukcija, odnosno adaptacija škola i obdaništa, bolnica i drugih zdravstvenih ustanova, sportskih objekata, institucija kulture i drugih objekata od javnog značaja.\nPravo učešća na konkursu imaju poslovne banke koje budu plasirale minimum jednu milijardu dinara, sa kamatnom stopom u visini referentne kamatne stope Narodne banke Srbije uvećanom za 2,5 odsto, rokom otplate od pet godina i periodom počeka od godinu dana.\nPoslovne banke svoje prijave, u kojima moraju navesti iznos sredstava koji su spremne da plasiraju, kao i izjavu da pod navedenim uslovima nameravaju da učestvuju u finansiranju projekata iz ovog programa, treba da dostave resornom ministarstvu najkasnije do 21. juna.\nVlada je 3. juna usvojila Program vanredne podrške građevinskoj industriji Srbije koji će biti realizovan u narednih godinu i po dana.\nCilj pokretanja ovog programa jeste oporavak građevinske industrije koja je u aprilu ove godine u odnosu na april 2009. godine zabeležila pad od 11,3 odsto.\nO ciljevima programa, nameni sredstava, načinu finansiranja, upravljanju sredstvima i postupku realizacije informacije se mogu naći na internet stranici Ministarstva ekonomije i regionalnog razvoja.


Na poziv Ministarstva evropskih poslova, predsjednica UPCG Svetlana Vuksanović bila je učesnica javne debate „Crna Gora i EU: Sloboda kretanja radnika“. Javna debata o poglavlju 2, koje je otvoreno krajem prošle godine na Međuvladinoj konferenciji u Briselu, organizovana je u okviru projekta EU4ME koji finansira Evropska unija, a sprovodi UNDP.\nNa skupu je poručeno da je Crna Gora odradila veliki dio posla u oblasti slobode kretanja radnika, te da će se ulazak u Evropsku uniju povoljno odraziti na zaposlenost u našoj državi i pružiti priliku za unapređenje života i poslovnog prostora njenih građana.\nŠef Delegacije Evropske unije u Crnoj Gori, Aivo Orav, rekao je da podaci pokazuju da više od 11 miliona građana EU boravi i radi u zemlji članici EU u kojoj nijesu rođeni, što je oko 2,2 odsto evropske populacije. Istakao je da je osiguranje slobodnog kretanja radnika zajednička odgovornost – i onih koji šalju i onih koji primaju radnike.\nIzvor: Ministarstvo evropskih poslova


DIREKTOR EPLA U 2019. ZARADIO 125 MILIONA DOLARA Osam odsto manje nego u prethodnoj godini\nIzvršni direktor "Epla" Tim Kuk u 2019. godini imao je godišnju platu u iznosu od tri miliona američkih dolara, to stoji u službenim dokumentima koje je kompanija predala poreskim vlastima SAD. Povrh plate, Kuk je tokom prošlih dvanaest meseci zaradio i novčane bonuse temeljene na rezultatima, i to u iznosu od 7,7 miliona dolara.\nKao vodeća osoba "Epla" morao je tokom godine mnogo i da putuje a njegova putovanja i lična sigurnost koštali su kompaniju dodatnih oko 800.000 dolara, pa je ukupno Tim Kuk od "Epla" primio, u raznim oblicima, 11,6 miliona dolara u novcu i drugim troškovima. To je 26 odsto manje nego godinu pre, kada je ukupno bio plaćen s 15,7 miliona dolara.\nUzrok ovom padu ukupne zarade leži u nešto slabijoj finansijskoj situaciji "Epla" tokom 2018. godine. Naime, kompanija je u 2018. godini premašila svoje prodajne ciljeve za 100 odsto, što je Kuku osiguralo 12 miliona dolara bonusa. U 2019. ciljevi su premašeni za "samo" 28 odsto, što je prevedeno u 7,67 miliona dolara bonusa za tog direktora.\nNo, da ne biste mislili da Kuk mora da živi od "mizernih" 11 miliona dolara, tu je i dugoročna shema bonusa koji se "Eplovim" menadžerima redovno isplaćuju kroz deonice. Na temelju toga na Kukovo ime je prošle godine dospelo dodatnih 113 miliona dolara u deonicama – pa je on ukupno od svoje kompanije u 2019. godini zaradio 125 miliona dolara. I to je oko osam odsto manje nego u 2018., kada mu je zarada iznosila 136 miliona dolara.\nPRVI PUT OBJAVLJENO Gugl otkrio kolike prihode ostvaruje Jutjub\nSRPSKA PRIVREDA PROFITIRALA NA BOŽIĆU Čistom zaradom od 4,7 miliona evra ubedljivo ispred svih suseda


25 godina nakon Dejtona: U BiH pronađeno 75 posto od 30 000 nestalih - Jajce Online\nNaslovnica BOSNA I HERCEGOVINA 25 godina nakon Dejtona: U BiH pronađeno 75 posto od 30 000...\n25 godina nakon Dejtona: U BiH pronađeno 75 posto od 30 000 nestalih\nNa online događaju koji je organizovao ICMP, porodice nestalih i predstavnici institucija Bosne i Hercegovine razgovarali su o rezultatima koje je ova zemlja ostvarila u smislu pronalaženja više od 75 procenata od 30.000 osoba nestalih u sukobima 1990-ih i stalnim naporima da osigura pravo porodicama i svojim građanima na pravdu, istinu i reparacije.\nNa skupu nazvanom “Profili nestalih: nestale osobe – 25 godina nakon Dejtona” učesnici su se osvrnuli na nade i očekivanja nakon potpisivanja Dejtonskog mirovnog sporazuma 14. decembra 1995. godine u Parizu i na rezultate ostvarene zahvaljujući nastojanjima Bosne i Hercegovine da razvije pravnu i institucionalnu mrežu za provođenje nepristranih i učinkovitih istraga u slučajevima nestalih osoba.\n“Ovaj rezultat je ogromno postignuće koje se temelji na neumornom, hrabrom radu preživjelih porodica nestalih, od kojih su mnoge snažne bosanske žene. Vječno ću osjećati divljenje i strahopoštovanje prema njihovoj sposobnosti da se bore za pravdu svakim dijelom svoga bića,” kazala je generalna direktorica ICMP-a Kathryne Bomberger.\n„Pored porodica nestalih, ovaj posao bez presedana izvele su stotine pojedinaca, uključujući bosanskohercegovačke tužioce, sudije, forenzičke stručnjake, službe za provođenje zakona, kriminalističke tehničare i predstavnike Instituta za nestale osobe, kao i osobe iz državnih, općinskih i kantonalnih vlasti.”\nDodala je da taj uspjeh počiva na četiri faktora: državi koja je preuzela odgovornost, saradnji vlasti i porodica na domaćoj i međunarodnoj sceni, posvećenosti vladavini zakona i primjeni kapaciteta kao što je analiza DNK i poređenje genetičkih uzoraka prikupljenih od 100,000 članova porodica sa posmrtnim ostacima ekshumiranih iz hiljada masovnih i pojedinačnih grobnica širom regije.\nCentralna evidencija nestalih\nNapredak koji su govornici istakli tokom svojih izlaganja uključujuje verifikaciju Centralne evidencije nestalih BiH koja se primiče kraju i sadrži podatke o svim prijavljenim nestalim osobama, uz objavljivanje baze podataka na internetskoj stranici INO-a, čime se porodicama omogućuje pristup tačnim informacijama. Učesnici su pozvali vlasti BiH da nastave raditi na pronalaženju svih osoba za kojima se još uvijek traga i da osiguraju prava svim porodicama nestalih, uključujući i punu primjenu Zakona o nestalim osobama BiH.\n“Zajednički rad udruženja porodica nestalih osoba, institucija Bosne i Hercegovine na svim nivoima i Instituta za nestale osobe BiH, Tužilaštva BiH, ICMP-a i drugih međunarodnih organizacija, uprkos izazovima ostvario je važne rezultate kako u Bosni i Hercegovini, tako i u regiji. Prekogranična saradnja između porodica nestalih i institucija za rješavanje pitanja nestalih rezultirala je rješavanjem brojnih slučajeva nestalih osoba. Smatramo da ta praksa mora biti nastavljena“, rekao je Marko Grabovac, član Savjetodavnog odbora INO-a.\nZakon o nestalim-korak naprijed\nAmor Mašović, predsjedavajući Kolegija direktora Instituta za nestale osobe Bosne i Hercegovine, osvrnuo se na probleme koji su uspješno riješeni:\n“Usvajanjem Zakona o nestalim osobama došli smo u poziciju da radimo na slučajevima nestalih osoba bez diskriminacije u pogledu etničke pripadnosti i religijskog ili bilo kojeg drugog opredjeljenja nestale osobe”, reko je Amor Mašović.\nSaliha Đuderija, pomoćnica ministra za ljudska prava i izbjeglice Bosne i Hercegovine istakla je da porodice nestalih imaju ključnu ulogu u procesu, zajedno s domaćim institucijama.\n“Svjesni smo da domaće vlasti moraju preuzeti još veću odgovornost u procesu pronalaženja nestalih kako bi osigurali poštovanje prava svim porodicama nestalih.”\nRješavanje ratnih zločina\nGordana Tadić, glavna tužiteljica Tužilaštva BiH pohvalila je saradnju svih relevantnih institucija i naglasila zajedničku posvećenost rješavanju svih ratnih zločina i slučajeva nestalih osoba. Istakla je da su njena kancelarija i ICMP zajedno pregledali neidentifikovane slučajeve u 12 mrtvačnica u Bosni i Hercegovini.\n“Svi moramo provesti preporuke koje proističu iz ovog pregleda kako bi došli do (…) novih identifikacija”. Dodala je da Tužilaštvo BiH ostaje posvećeno istraživanju slučajeva nestalih osoba kako bi pomogli u procesuiranju ratnih zločina i dali odgovore koje porodice nestalih očekuju.\nICMP-ova pomoć BiH uključuje tehničku podršku prilikom dokumentiranja masovnih i skrivenih grobnica, izolovanje i analizu DNK i poređenje podataka kako bi institucije BiH mogle izvršiti identifikaciju nestalih osoba i koristiti dokaze s mjesta zločina u suđenjima.\nPrethodni članakBiden: Dejtonski sporazum je donio mir u BiH, ali posao nije dovršen\nNaredni članakElektori Viskonsina, Pensilvanije i Arizone glasali za Bajdena


ZVEZDANI TRIATLON PRVI PUT KOD NAS - POPOVICA, kafe GORSKI SMEŠKO, 18. MAJ, 19h\nBack REPORTAŽE NAJAVA ZVEZDANI TRIATLON PRVI PUT KOD NAS - POPOVICA, kafe GORSKI SMEŠKO, 18. MAJ, 19h\nutorak, 14 maj 2019 08:40\nZVEZDANI TRIATLON je prvi eko festival u Srbiji i širem regionu, koji za cilj ima podizanje svesti o problemu svetlosnog zagađenja životne sredine. Udruženje "Carpe Noctem", koju čine mladi istraživači, pretežno sa Prirodno-matematičkog fakulteta je idejni tvorac festivala koji se organizuje prvi put, a koncipiran je u tri celine: PRIRODA, SVEMIR I KULTURA I UMETNOST.\nU okviru prvog dela, učesnici će planinariti po Fruškoj gori, u mraku i tišini, osluškujući zvuke šume. Cilj šetnje je da se šetači opuste u ovakvim novim, mračnim uslovima i to u šumi, te da lagano prevaziđu svoje iracionalne strahove da će nešto da im se desi. Šetnja je duga nešto više od 5 km, tako da je mogu izdržati učesnici različitih godina.\nPo završetku šetnje, održaće se dva zanimljiva predavanja gde će profesorica Snežana Tovilović sa Filozofskog fakulteta govoriti o našim strahovima od tame, a Brazilac Thiago Ferreira će ispričati zašto je on došao da živi u Srbiji i kako ga je naša priroda privukla da počne da radi na njenoj promociji u Južnoj Americi.\nNakon toga sledi "Logorovanje sa naučnicima" gde će naša najpoznatija regionalna astrofizičarka, prof. Tijana Prodanović, pričati o temama “iz svemira” u nešto opuštenijim uslovima. Sve to će se dešavati u “Gorskom Smešku”, na otvorenom, u šumskom abijentu, uz tihu jazz muziku u pozadini i svetlost i toplotu logorskih vatri.\nU toku šetnje Fruškom gorom, biće organizovano osmatranje neba pomoću teleskopa. To veče će Mesec biti pun, a uz malo sreće, osim površine Meseca možda će se uhvatiti i neke druge nebeske pojave. Nakon svega toga, sledi potpuno opuštanje uz performans afro-rumba plesa i fenomenalni nastup jazz benda "Đorđe Obradović trio".\nViše detalja možete pronaći na sajtu Nevladina organizacija "Carpe Noctem" https://carpenoctem.rs/sta-je-zvezdani-triatlon/.


Američka kompanija NCR otvorila tehnološki kampus u Beogradu\nBeta 5. oktobra 2021. 14:30\nAmerička kompanija NCR otvorila je danas tehnološki kampus u Beogradu u koji je investirano 100 miliona dolara.\nTo je najveći NCR kampus u Evropi, na površini od oko 30.000 kvadrata, koji će ujedno biti i centar za razvoj novih tehnologija i mesto susreta i razmene ideja kompanije i lokalne zajednice.\nU tehnološkom kampusu će, kako su najavili čelni ljudi NCR-a, raditi više od 5.000 inženjera, ekonomista, pravnika, filologa, analitičara i stručnjaka za marketing i komunikacije koji će kreirati nova korisnička iskustva za klijente širom sveta u modernom, funkcionalnom, energetski efikasnom i inspirativnom radnom okruženju.\nOperativni direktor NCR Oliver Saliven je najavio da će kompanija nastaviti ulaganja u Srbiji i u zaposlene.\nGeneralni direktor NCR Srbija Stefan Lazarević istakao je da obrazovani i talentovani ljudi predstavljaju glavnu prednost Srbije u privlačenju visoko-tehnoloških investicija.\n„NCR Srbija je primer kompanije koja se zahvaljujući stručnosti i preduzimljivosti svojih zaposlenih, ubrazano razvijala i uvodila inovacije u poslovanje tokom proteklih 10 godina. U prilog tome govori i podatak da smo od centra korisničke podrške sa 300 zaposlenih u 2011. godini, postali strateški važna lokacija sa preko 4.200 ljudi u svom timu i planom da u bliskoj budućnosti taj broj predje 5.000“, rekao je on.\nKako je ocenio, beogradski kampus, kao najsavremeniji projekat u regionu, od velikog je značaja za Srbiju i za razvoj IT industrije na ovom tržištu.\nOtvaranju tehnološkog kampusa prisustvovali su predsednik Srbije Aleksandar Vučić i premijerka Ana Brnabić.\nVučić je rekao da je mnogo truda i energije uloženo da NCR dodje u Srbiju, zaposli 5.000 mladih ljudi, i pošalje poruku drugim američkim investitorima da je Srbija dobro mesto za poslovanje.\n„Do sada je NCR u budžet Srbije uplatio pet puta više novca nego što su iznosile subvencije koje je dobio, što pokazuje koliko je to bila mudra i dobra odluka“, rekao je Vučić.\nDodao je da je NCR najveći američki poslodavac u Srbiji i jedan od najvećih investitora.\nAmbasador SAD Entoni Godfri rekao je da je Srbija posvećena miru i stabilnosti u regionu, što je neophodno za investicije američkih kompanija, poput NCR čiji je cilj da i dalje širi poslovanje u Srbiji.\n„Videli smo prošle nedelje da Srbija želi miran i stabilan region“, istakao je Godfri i dodao da su za uspeh svake investicije preduslovi stabilnost i inovacije.\nSrbija, po rečima Godfrija, ima kvalitetne radnike, što je garancija da je investicija NCR sigurna i da ima uslove za rast.\nOn je podsetio da američke kompanije zapošljavaju u Srbiji oko 20.000 radnika.\nNCR je vodeća globalna tehnološka kompanija u oblasti razvoja softverskih rešenja i različitih tipova usluga za klijente iz sektora finansija, maloprodaje i ugostiteljstva.\nU Srbiji je NCR otpočeo poslovanje 2011. godine a podržava 5.100 klijenata u svetu.\nSedište NCR je u Atlanti, kompanija postoji više od 135 godina, posluje u 180 zemalja i ima oko 36.000 zaposlenih.


Sremske Novine » Dani karijere Kompanije IGB\nDani karijere Kompanije IGB\nUsled proširenja proizvodnih kapaciteta i velikog interesovanja za zasnivanje radnog odnosa, kompanija IGB AUTOMOTIVE raspisuje konkurs za prijem 200 novih radnika u proizvodnom pogonu sa područja opštine Irig, Sremskih Karlovaca i Petrovaradina. Tim povodom biće održani Dani karijere i to u:\n1 Mesnoj zajednici Irig\nVreme: od 10 do 13h\nMesnoj zajednici Petrovaradin\nVreme: od 12 do 16h\nSvečana sala, I sprat\nna kojima će svi zainteresovani moći da se informišu i konkurišu na neku od ponuđenih radnih pozicija.\nKompanija u Srbiji ujedno predstavlja i prvu po veličini, broju zaposlenih i ostvarenoj realizaciji u Bauerhin grupi. Danas, IGB AUTOMOTIVE ima više od 2300 radnika i proizvodi više od 24 000.000 proizvoda godišnje, Proizvodi su namenjeni renomiranim kupcima iz autoindustrije kao što su: VW, Audi, BMW, Mercedes, Škoda, Opel, Nissan i drugi.\nKompanija IGB AUTOMOTIVE je za deset godina svog poslovanja ostvarila i važan strateški cilj upošljavajući više od 2200 ljudi. Nalazi se na listi kompanija sa najvećim brojem zaposlenih i predstavlja snažan oslonac daljem razvoju lokalne zajednice. Tome u prilog govori i stav da su vrata kompanije otvorena svima koji su uporni, vredni i imaju želju da svoje znanje, veštine i stručnost upotrebe radi ostvarenja zajedničkog cilja, a time i ličnog zadovoljstva. Briga o zaposlenima, kao i članovima njihovih porodica je strateški cilj kompanije i na njemu se insistira od osnivanja kompanije, sa istom tendencijom i u budućem periodu.


U sklopu bilateralne vojne saradnje između OS BiH i Vojske SAD-a, u Domu OS BiH u periodu od 1. do 12. februara 2021. godine, održava se kurs na temu Komandovanje i kontrola unutar funkcije civilno-vojne saradnje (CIMIC).\nKurs se provodi u saradnji sa CIMIC specijalistima iz vojske SAD-a i Uredom za odbrambenu saradnju (ODC) pri Ambasadi SAD u Sarajevu, dok je nosilac realizacije predmetnog kursa Uprava za operacije i obuku Zajedničkog štaba OS BiH.\nCilj kursa je obuka i osposobljavanje pripadnika OS BiH u izvršavanju ključnih funkcija i zadataka civilno-vojne saradnje, te njihova kvalitetna priprema za predstojeće vježbe OS BiH\nna polju civilno-vojne saradnje.\nNa kursu učestvuje 36 pripadnika OS BiH koji rade na poslovima civilno-vojne saradnje u komandama i jedinicama OS BiH, među kojima su i članovi Deklarisanog CIMIC tima za NATO-vođene operacije.\nOvo je još jedan od sjajnih primjera izuzetno plodonosne saradnje između OS BiH i vojske SAD-a, a koja sa nastavlja i u ovim izazovnim vremenima kao što je pandemija COVID-19. Rezultati kursa će uveliko doprinijeti nivou obučenosti pripadnika OS BiH na polju civilno-vojne saradnje i dostizanju željenog nivoa interoperabilnosti naših komandi i jedinica sa prijateljskim i partnerskim zemljama i NATO-om.


Marković: Odlučili da u prvoj nedelji apsolutno ne bude kontakta (VIDEO) - SPORTSKI ŽURNAL\nPrva nedelja, posebno sada, i u ovim okolnostima predviđena je za postepeno uvođenje ekipe u jači ritam\nCrveno-beli u vrlo specifičnim uslovima i u vreme pandemije Covid-19, ali u skladu sa vrlo strogim pravilima i zdravstvenim protokolima, odrađuju već peti dan bazičnih priprema i stvaraju temelj za vrlo zahtevnu sezonu po svim parametrima koja očekuje Zvezdu.\n- Okupili smo se u nekom jako specifičnom trenutku za sve, naročito za sport, jer su ovo okolnosti na koje niko nije navikao. Imam puno nepoznanica, sa time moramo da živimo i da pronalazimo rešenja. Ono što je najvažnije, i što je bio obavezni prvi korak, je striktno poštovanje Covid protokola i preporuke Evrolige i ABA lige. Obavili smo sve testove na Covid-19, svi smo negativni, dozvoljeno nam je da radimo, i da budemo u grupi koja zajedno funkcioniše. Nakon toga obavili smo sve ostale neophodne testove kako bi smo dobili pravu sliku stanja naših igrača. Jako smo zadovoljni tim rezultatima, imajući u vidu kolika je bila pauza, kao i da smo imali dvojicu igrača koji su igrali duže do kraja juna, a svi ostali su bili na neplaniranoj pauzi od skoro šest meseci. Momci su radili, ali to nije kao kada postoji organizovana aktivnost.\nPrva nedelja, posebno sada, i u ovim okolnostima predviđena je za postepeno uvođenje ekipe u jači ritam, ali korak po korak:\nNovi trener crveno-belih, koji je u svom delokrugu rada i u ritmu opterećenja i utakmica koje u kalendaru ima Zvezda, od izuzetne važnosti za funkcionisanje tima, uveren je da će ekipa biti spremna za početak sezone:\n- Uveren sam da ćemo za ovih 17 dana uspeti da sprovedemo program u celini kako bi od septembra mogli nesmetano da krenemo sa trening utakmicama i sa svim aktivnostima u punoj meri i snazi. Momci su dobri, dobro rade, ima ih dosta koji se znaju od ranije. Očekujemo dobar rad, i dobre rezultate našeg rada, očekujem njihov napredak i spremamo se za sve izazove koji nas očekuju - rekao je trener crveno-belih o uvodnim danima priprema na Kopaoniku.


Nova pobeda, Zvezda silna protiv osvajača Lige šampiona - Sportske.net\nNova pobeda, Zvezda silna protiv osvajača Lige šampiona\nKošarkaši Crvene zvezde mts slavili su i u trećem susretu na pripremam za narednu sezonu.\nZvezda ubedljiva i u drugoj proveriZvezda od sutra počinje prodaju sezonskih karata uz brojne pogodnostiBivši igrač "večitih" ponovo u Španiji?Zvezda ubedljiva na startu pripremaPero Antić se predomislio u poslednjem trenutku\nIzabranici Milana Tomića su na startu priprema rutinski savladali nemački Merlinse, potom su u drugoj utakmici bili ubedljivi protiv Dinamika, a treći trijumf na pripremama upisali su protiv grčkog AEK-a.\nSlavili su "crveno-beli" protiv ekipe koja je minule sezone osvojila FIBA Ligu šampiona sa ubedljivih 94:63.\nImala je Zvezda dvocifrenu prednost već nakon 20 minuta igre, na poluvreme se otišlo sa 42:31 u korist Tomićevih pulena.\nU prvom poluvremenu najbolji je bio Bili Beron sa devet poena i pet skokova, Perperoglu je dodao sedam poena, uz po četiri skoka i asistencije. Lazić je ubacio šest poena, dok je Dušan Ristić dodao pet.\nU drugom poluvremenu su šampioni Srbije dodali gas, da bi na kraju i više nego ubedljivo slavili, protiv jedne od najboljih grčkih ekipa.\nČetiri igrača su imala dvocifren učinak, najbolji je bio Perperoglu sa 13 poena, pratio ga je Beron sa 12, Dobrić je dodao 11 poena, dok je 10 upisao Branko Lazić.\nOdličan i Dušan Ristić, koji je bio nadomak dabl dabl učinka, meč je završio sa devet poena i isto toliko skokova. Filip Čović je razigravao, ubeležio je čak 10 asistencija.\nDo kraja priprema "crveno-beli" igraju još dve utakmice, najpre će 12. septembra odmeriti snage sa belgijskim Antverpenom, dok će tri dana kasnije igrati protiv Nižnjeg Novgoroda.\nKao i prve tri utakmice i naredne dve će se igrati iza zatvorenih vrata, odnosno bez prisustva publike.


F. haus: Srbija u kategoriji hibridnih režima\nTanjug 6. maja 2020. 12:47\nVAŠINGTON – Američka nevladina organizacija Fridom haus ocenila je da Srbija, kao i Crna Gora, nisu više delimično konsolidovane demokratije, kako su prethodno okarakterisane, već ih je svrstala u kategoriju hibridnih režima.\nTo je objavljeno u izveštaju „Zemlje u tranziciji“ u kojem je istražen i opisan način upravljanja u 29 država bivšeg Sovjetskog Saveza i Istočne Evrope.\nPojam „hibridni režim“ podrazumeva države u kojima su demokratske institucije krhke i u kojima postoje značajni izazovi u odbrani političkih prava i građanskih sloboda.\nVlast u Srbiji i Crnoj Gori zasnovana je, navodi Fridom haus, na autoritarizmu kao posledici nepotpune demokratske promene.\nU izveštaju te organizacije ocenjuje se da se Srbiji beleže negativni pokazatelji u demokratskim reformama i metodama vladavine tokom poslednjih pet godina.\n„Kosovo i Severna Makedonija su napredovali“, navodi se i dodaje da je“Kosovo je jedina država koja je beležila konstantan napredak.\nFridom haus, navodi ovu ocenu uz rezervu za obe zemlje jer, kako kažu, „nedavna dešavanja u obe zemlje izazivaju sumnju u pogledu budućeg napretka“.\nNa osnovu svih navedenih promena, u grupi delimično konsolidovanih demokratija tako je sada, nakon novog izveštaja, u regionu ostala još samo Hrvatska.\nSrbiji se zamera loša politička klima i nedemokratski principi, te, kako se navodi to da vladajuća stranka sistematski ograničava mogućnosti opozicije da bude uključena u upravljanje državom, praksa je da se zakoni usvajaju po hitnom postupku…\nIzveštaj se posebno bavi uticajem Kine na države u tranzitu koja, kako se konstatuje, pokazuje slične afinitete kao Rusija, i ističe da je Srbija uvela Huaveijev sistem bezbednosnog video nadzora prepoznavanja lica i registarskih tablica vozila.\nU kontekstu bezbednosne saradnje, Fridom Haus podseća i na zajednički rad policije Kine i Srbije.\nTa partnerstva ova organizacija vidi kao razlog za zabrinutost da bi sve veći uticaj Kine mogao, kako tunmače, da ojača autoritarno nastrojene lidere u regionu, doprinose „dodatno represiji, smanjenju demokratskog upravljanja i uticaja civilnog društva“.


Ognjen Dobrić " Ovo su timske pobede, sledi novi izazov" - KK Crvena zvezda\nOgnjen Dobrić ” Ovo su timske pobede, sledi novi izazov”\nKošarkaši Crvene zvezde mts savladali su u utorak uveče u Beogradu Budućnost Voli rezultatom 85:79 i na taj način sačuvali prednost domaćeg terena i poveli sa 2:0 u finalnoj seriji plej ofa ABA lige jtd.\nJedna od najdramatičnijih utakmica koje su odigrane u regionalnom takmičenju u poslednjih nekoliko sezona donela je sličan rezultat kao i u uvodnom meču serije, ali su dešavanja na parketu bila potpuno drugačija: Velika borba, velike serije oba tima, mnogo energije…\nVredna timska pobeda crveno- belih prema mišljenju beka Crvene zvezde Ognjena Dobrića samo je još jedan korak ka cilju:\n„ Vredna druga pobeda u finalu, na prvom mestu zato što smo što smo odbranili naš teren. Već u najavi ovog finala znali smo da nas čekaju izuzetno teške utakmice i sve viđeno do sada samo je potvrdilo ta očekivanja. Izuzetno kvalitetna ekipa Budućnosti, fizički zahtevne utakmice u kojima smo do sada pokazali veliku energiju i borbu i tako moramo da nastavimo.“\nUtakmica broj 2 donela je sve što košarka može da ponudi. Veliku borbu, puno lepih poteza i velike preokrete i vrlo tešku situaciju za crveno-bele koji su nakon odličnog prvog poluvremena u drugom „jurili“ rezultat i u jednom trenutku zaostajali 9 poena:\n„ Nije bilo lako u tim trenucima, ali nije bilo ni grča. Mi smo na prvom mestu tim koji veruje u sebe i ono što radi sa trenerom Dejanom Radonjićem i stručnim štabom. Odigrali smo u tim trenucima vrlo čvrsto, izuzetno borbeno i svako je dao svoj deo što i jeste suština tima. Pronašli smo na kraju način… Neko je postizao poene, neko je dao svoj doprinos kroz skok, blok, dobru kretnju. Drugi su odradili veliki posao u odbrani, svako je ugradio svoj deo i na kraju smo došli do pobede, koja je ponavljam, važna ali ovo je tek druga u seriji“.\nOgnjen Dobrić igra ovu seriju sa puno samopouzdanja:\n„ Imam samopouzdanja, ali se trudim i želim da pomognem timu zaista na bilo koji način. Mi smo tim i to je to.Trener Dejan Radonjić mi je puno pomogao, igram sa ogromnom željom da doprinesem pobedama Crvene zvezde. Jednom će to biti kroz poene, drugi put dobru odbranu, ili na bilo koji način koji može da pomogne da ispunim zadatke trenera i da dođemo do pobede. Kao što to rade svi momci u ovoj finalnoj seriji“\nSerija se sada seli u Podgoricu, a treći meč serije igra se u hali „Morača“ u subotu od 20.30 časova:\n„ Moraćemo da odigramo duplo bolje nego u Beogradu. Ponavljam, prve dve utakmice su pokazale da se u finalu nalaze dve ekipe koje su pokazale puno u regularnom delu sezone i da se sa pravom bore za trofej. Budućnost je u utorak uveče uspela da se vrati iz velikog minusa i potpuno preokrene utakmicu čime je pokazala još jednom veliki kvalitet. Nema tu puno filozofiranja, nadam se kompletniji nego u Beogradu, moraćemo da odigramo izuzetno dobru i čvrstu utakmicu, ako želimo da dođemo do nove pobede. Ove dve pobede jesu vrlo važne zato što imamo i dalje tu prednost domaćeg terena, ali novi izazovi slede“ rekao je prvotimac crveno-belih Ognjen Dobrić.


Delegacija AP Vojvodine na Evropskoj nedelji regiona - European Western Balkans\nDelegacija AP Vojvodine na Evropskoj nedelji regiona\nBEOGRAD – Predsednik Pokrajinske vlade Igor Mirović, predsednik Skupštine AP Vojvodine Ištvan Pastor i pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić, prisustvovali su danas u Briselu otvaranju 15. Evropske nedelje regiona i gradova.\nU organizaciji Evropskog komiteta regiona i Generalnog direktorata za regionalne politike, ovogodišnja manifestacija pod nazivom “Regioni i gradovi na poslu za bolju budućnost” (Regions and Cities working for a better future”, okupila je učesnike iz 170 regiona i gradova širom Evrope, saopštila je pres služba pokrajinske vlade.\n“Ovo je dobra prilika da se još jednom istaknu naši prioriteti, koji se tiču važnosti učešća predstavnika Vojvodina u razgovorima Srbije u procesu evropskih integracija. Istovremeno, ovo je prilika i da kroz bilateralne razgovore sa predstavnicima drugih regiona predstavimo potencijale Vojvodine, i ukažemo na elemente koje Vojvodina ima, a tiču de ukupne evropske agende”, kazao je Mirović.\nOn je dodao da se Vojvodina u Briselu predstavlja u značajnom obimu, te da pored predstavnika pokrajinske administracije u tu i predstavnici institucija koje vode računa o evropskim poslovima, pre svega kada je reč o regionalnoj saradnji.\nIštvan Pastor je istakao da je u prethodnom periodu uloženo mnogo napora u uspostavljanje i negovanje kontakata, te da se sada rezultati tih napora pokazuju.\n“U razgovoru sa nama svi su otvoreni, i ovo je izvanredna prilika da intenziviramo saradnju sa našim starim partnerima”, kazao je Pastor dodajući da Srbija danas ima drukčiju reputaciji nego pre pet ili 10 godina, što je važno i za jačanje regionalnih odnosa.\nTokom boravka na Evropskoj nedelji regiona i gradova u Briselu, delegacija iz AP Vojvodine imaće i niz bilateralnih sastanaka sa predstavnicima evropskih regiona sa kojima Vojvodina uspostavljenu saradnju, među kojima su Hesen, Gornja Austrija, Umbrija, Lombardija i Osiječko-baranjska županija.\nTo će, prema Mirovićevim rečima biti prilika da se Vojvodina i njene institucije predstave na jedan kvalitetan način, te se na najkonkretniji način osim o političkim i strategijskim vezama, razgovara i o praktičnoj saradnji naših instituta, privrednih komora i drugo.\nU Briselu će se 10. oktobra, u Misiji Republike Srbije, održati i tradicionalno predstavljanje Vojvodine na Evropskoj nedelji regiona i gradova – The Vojvodina Story.\nOvogodišnjem prijemu prisustvovaće predsednica Vlade Srbije Ana Brnabić, kao i veliki broj predstavnika evropskih regija i gradova, kao i privrednici zainteresovani za ulaganje u Vojvodinu.\nAna BrnabićAP VojvodinaEvropska nedelja regionaEvropski komitet regionaIgor MirovićIštvan PastorSrbija\nBrnabić sutra i prekosutra u poseti Briselu\nGojković: Prvi razgovori uz učešće predstavnika EP okvirno 9. i 10. oktobra


Devojčice i dečaci iz šest osnovnih i dve srednje škole su zajedničkom predstavom na srpskom i albanskom jeziku prikazali šta najviše muči mlade u Bujanovcu.\nIgrokaz je realizovan u okviru projekta „Naš grad, naše škole“, a mladi iz Bujanovca predstavili su vodič kroz Bujanovac napisan na srpskom, albanskom, romskom i engleskom jeziku. Projekat je realizovan u saradnji Koordinacionog tela i nevladine organizacije Grupa 484, uz podršku „Pestaloci dečje fondacije“ iz Švajcarske.\nZa osamnaest godina postojanja, Koordinaciono telo ostvarilo je značajne rezultate i ostvarilo dobru saradnju između lokalnih samouprava i organa Republike Srbije, rekao je predsednik Koordinacionog tela Zoran Stanković.\n„Ono što možemo posebno da istaknemo u ovom vremenskom periodu, to je da je preko službi Koordinacionog tela u izgradnju infrastrukturnih objekata uloženo dosta novca. Nadamo se da ćemo u narednom periodu obezbediti još više novca za funkcionisanje lokalnih samouprava i da će to biti jedan od znakova poboljšanja života i rada na ovim prostorima“, rekao je Stanković.\nOdeljenje Ekonomskog fakulteta iz Subotice, porodilište u Preševu, redovno školovanje za oko 300 dece i oko 30 stipendija za studente iz Preševa, Bujanovca i Medveđe, Stanković navodi kao uspehe Koordinacionog tela.\nSve druge državne institucije funkcionišu dobro, a bezbednosna situacija je stabilna, nema međunacionalnih sukoba. Ne očekuje se poremećaj bezbednosne situacije, dodaje Stanković, a sve to zahvaljujući građanima i lokalnim samoupravama.\nGovoreći o projektu „Naš grad, naša škola“, Stanković napominje da su deca jasno i glasno rekla šta žele.\n„Oni su veoma jasno i glasno rekli da žele da žive zajedno u slobodi, da se ne dele, da budu sastavni deo Evrope i sveta, s obzirom da po svim svojim kvalitetima to i zaslužuju“, zaključio je Stanković.\nIzvor: Sputnjik, Blic, RTS i Koordinaciono telo


VANREDNO STANJE Policija na nogama | Trebinje Live\nVANREDNO STANJE Policija na nogama\nMinistar unutrašnjih poslova Republike Srpske Dragan Lukač ocijenio je da bi teroristički napad u Zvorniku mogao da bude početak mnogo gorih dešavanja u BiH i istakao da će policija Srpske preduzeti sve moguće mjere da zaštiti institucije i građane.\nLukač je poručio da će MUP Republike Srpske proganjati teroriste i njihove saradnike ma gdje bili na području Srpske, te dodao da oni koji su spremni na ovaj korak "neće imati mira".\n"Moraće biti sigurni da imamo odgovore na ovakve stvari i da nećemo ni oprostiti, ni zaboraviti i da ćemo se boriti protiv njih na svakom koraku. To im mora biti jasno i moraju znati da će imati svakog građanina Republike Srpske protiv sebe", rekao je Lukač.\nOn je naveo da je nakon terorističkog akta u Zvorniku pripravnost policije podignuta na najviši nivo.\n"Bojim se da ovo može biti početak mnogo gorih dešavanja u čitavoj BiH. Zato svi moramo da obratimo pažnju na one koji se kreću oko nas, na nepoznata lica, na lica koja su sklona ovakvim stvarima i da preduzmemo sve mjere da zaštitimo ne samo policiju, nego građane, institucije, djecu", rekao je Lukač.\nOn je naveo da zbog toga svi moraju biti mobilni i spremni za ovakve stvari koje su se dešavale u svijetu, a nažalost i u Srpskoj, te poručio da građani moraju pomoći policiji u pribavljanju potrebnih informacija.\nLukač je naveo da je ovaj napad najgori mogući odgovor na izjave onih političara koji su kritikovali formiranje Uprave za borbu protiv terorizma i ekstremizma.\nNapadač je likvidiran prilikom razmjene vatre i u toku je njegova identifikacija. Pripadnik vehabijskog pokreta je uz poklič "Alahu ekber" oko 19.00 časova upao u prostorije policijske stanice i odmah počeo da puca iz automatske puške.\nNapad izvršio Nerdin Ibić\n"Napad je izvršen u vrijeme smjene u policijskoj stanici, što znači da je napadač znao kada se vrši smjena i da tada ima najviše policajaca", naglasio je Lukač.\n"Nakon toga je ušao unutra i nastavio da puca i tom prilikom ranio još dvojicu policajaca. Ostali policajaci su zapucali prema njemu i napadač je ubijen tokom razmjene vatre", rekao je Lukač.


CTRL-ALT-DEL kao rezultat greške – Časopis InterFON\nVilijam Henri Gejts III, poznatiji kao Bil Gejts, rođen je 28. oktobra 1955. u Sijetlu (Vašington). Gejts je svetu poznat kao američki preduzetnik, predsednik Majkrosofta (Microsoft) i filantrop. Zajedno sa Polom Alenom osnovao je Majkrosoft gde je donedavno bio predsedavajući upravnog odbora i glavni softverski arhitekta.\nGejts je rođen u imućnoj porodici, kao drugo od troje dece Vilijama H. Gejtsa, istaknutog advokata, i Meri Maksvel Gejts koja je radila za direktore Prve međudržavne banke. Njegov deda bio je predsednik Nacionalne banke. Gejts je bio odličan učenik u osnovnoj školi, posebno u matematici i prirodnim naukama. Sa trinaest godina upisao se u školu Lejksajd, najistaknutiju osnovnu školu u Sijetlu. Kada je bio u osmom razredu, škola je kupila ASR terminal i zakupila vreme na računaru Dženeral Elektrika (General Electric) i tada se Gejts zainteresovao za sistem GE u Bejziku. Bil Gejts je upisao Univerzitet u Harvardu u jesen 1973. godine nameravajući da dobije diplomu prava. Tamo je i upoznao svog budućeg poslovnog partnera Stiva Balmera.\n1975. godine, nakon čitanja januarskog izdanja časopisa „Popular Electronics” u kojem je predstavljen Altair 8800, Gejts je kontaktirao MITS (Micro Instrumentation and Telemetry Systems). Gejts i Alen nisu imali ništa za Alter i nisu napisali kod za njega, ali su hteli da zainteresuju MITS. Predsednik MITS-a, Ed Roberts se složio da se sastane sa njima, a oni su za par nedelja uspeli da razviju emulator Altera za mikroračunare, a onda i Bejzik interpretator. Usledilo je sklapanje ugovora sa MITS-om u vezi sa proizvodnjom interpretatora Alter Bejzik.\nMajkrosoftov Bejzik je postao popularan među ljudima koji su se bavili računarima, ali je Gejts otkrio da je verzija pripremljena za prodaju procurela u javnost. U februaru 1976. godine Gejts je zahtevao da MITS obustavi proizvodnju i distribuciju ovog softvera ukoliko on i njegove kolege ne budu isplaćene. Krajem 1976. godine Majkrosoft je postao nezavisan od MITS-a. Ipak, nastavili su da razvijaju softver za programske jezike za različite sisteme.\nGodine 1980. IBM je zatražio od Majkrosofta da napravi interpreter za Bejzik za njihov novi personalni računar, IBM Pi Si. Gejts je dao predlog da to bude 86-Dos koji je napravila kompanija Sijetl kompjuter prodakts (Seattle Computer Products). Posle prilagođavanja operativnog sistema za personalne računare, Majkrosoft ga je odneo u IBM pod nazivom PC-DOS u zamenu za do tada neviđen honorar. Kako je nekoliko kompanija prekopiralo strukturu IBM-a i napravilo klonove, Majkrosoft je rešio da za druge zainteresovane strane napravi licencu za DOS, pod novim imenom MS DOS (Microsoft Disk Operating System). Tim potezom, Majkrosoft je od malog igrača postao jedan od najbitnijih u računarskoj industriji i nastavio da razvija i druge operativne sisteme, kao i softverske aplikacije.\nPočetkom 1980-ih godina Majkrosoft je prikazao svoju verziju grafičkog korisničkog interfejsa koji je baziran na idejama korporacije Kseroks, a kasnije razvijen od strane kompanije Epl (Apple). Majkrosoft je izbacio na tržište Vindouz (Windows), kao dodatak i alternativu DOS-u, i time postao konkurencija drugim stvaraocima sličnog sistema. Do početka 1990-ih Vindouz je sa tržišta izbacio druge grafičke sisteme bazirane na DOS-u, kao što su Gem i Geos. Nova verzija, Vindouz 3.0 1990. godine je postigla ogroman uspeh i bila prodata u 10 miliona kopija za samo dve godine. Tako je Majkrosoft postao dominantan proizvođač u prodaji operativnih sistema. Kada je bilo osigurano da najveći broj računara dolazi na tržište sa već instaliranim Vindouzom, Majkrosoft je postao najveća korporacija za proizvodnju softvera na svetu, a Gejts jedan od najbogatijih ljudi na svetu.\nPovlačenje iz kompanije\nGejts je radio kao izvršni direktor kompanije do 2000. godine kada je na to mesto došao Stiv Balmer. Majkrosoft ima na hiljade patenata, a devet njih je registrovano na Gejtsovo ime. Gejtsova uloga u Majkrosoftu bila je primarna i izvršna uloga u upravi. Ipak, on je bio aktivni tvorac softvera ranijih godina, posebno u projektima kompanije vezanim za programske jezike. Zvanično nije u razvijačkom timu od rada na projektu TRS-80 Model 100 line, ali je napisao i kod 1989. godine koji je plasiran kao projekat kompanije.\nGejts je 15. juna 2006. objavio da će se od jula 2008. godine delimično povući iz Majkrosofta, da bi se posvetio humanitarnom radu, ali da će ostati na vrhu firme. Gejts je naveo da je na tu njegovu odluku najviše uticao Voren Bafet. Svoj posao je podelio između dvojice uspešnih ljudi. Rej Ozi će biti zadužen za direkciju, a Kreg Mandi za dugoročnu strategiju proizvodnje. Jedna od njegovih poslednjih inicijativa pre ove objave bila je stvaranje robotičke softverske grupe u Majkrosoftu.\nBil Gejts je od 1995. do 2006. godine bio na prvom mestu na listi najbogatijih ljudi na svetu magazina “Forbs” sa ukupnim kapitalom od oko 50 milijardi američkih dolara. Godine 1999. njegovo bogatstvo je iznosilo čak 100 milijardi američkih dolara. Od 2000. godine njegovo bogatstvo se smanjilo, jednim delom zbog pada nominalne vrednosti njegovog udela u Majkrosoftu nakon “dot kom propasti” (Dot com bubble), kao i zbog nekoliko milijardi američkih dolara koje je dao svojim dobrotvornim fondacijama. Gejts pored Majkrosofta ima još nekoliko investicija.\nU 1989. godini je osnovao Korbis, kompaniju koja se bavi digitalnim slikama. U 2004. godini postao je direktor Berkšir Hedeveja, investicione kompanije koja je pod rukovodstvom njegovog dugogodišnjeg prijatelja Vorena Bafeta. Takođe je i klijent Kaskejd Investment grupe. Godine 2000. je sa svojom suprugom osnovao fondaciju “Bil i Melinda Gejts”, dobrotvornu organizaciju. Fondacija se bavi obezbeđivanjem školarina siromašnim manjinama, borbom protiv side, bolestima koje preovlađuju u zemljama trećeg sveta, kao i drugim ciljevima. U 2000. godini fondacija je dala Univerzitetu u Kembridžu 210 miliona dolara za Gejts Kembridž školarine. Dala je i jednu milijardu dolara u fond “Junajted negro koledž”. Jedan od primarnih interesa Bila Gejtsa je poboljšanje državnih škola. Po izveštajima magazina “Forbs”, Gejts je do sada dao više od 29 milijardi dolara u dobrotvorne svrhe. Magazin “Tajm” naveo je Bila Gejtsa kao jednog od sto najuticajnijih ljudi u 20. veku. Godine 2005. proglasio je njega i njegovu suprugu Melindu za ljude godine zbog njihovog humanitarnog rada. Iste te godine proglašen je i za počasnog viteza reda Britanskog kraljevstva od strane Kraljice Elizabete II.\nTokom intervjua za Harvard, Bil Gejts je objasnio da je jedna od najpoznatijih kombinacija na tastaturi CTRL-ALT-DEL, u stvari rezultat greške, iako je nastala s dobrim namerama, piše “PCMag”. Nezgodna kombinacija je trebalo da služi u sigurnosne svrhe, a Gejts je želeo da umesto nje bude jedan taster. Gejts je tom prilikom izjavio da je bilo mogućnosti da postoji samo jedan taster umesto ove kombinacije, ali čovek koji je u IBM-u radio dizajn tastature nije želeo da omogući jedan taster, pa je onda programirano tako kako je i danas.\nOsim što je njegovo ime poznato kao ime najbogatijeg čoveka sveta, kao čoveka koji je tvorac i učesnik raznih fondacija, jedna zanimljivost koju malo ko zna, upravo je ta da Bil Gejst ne želi da bude donator novca za nalaženje leka za lečenje kancera, već svoj novac ulaže u projekat pronalaženja leka za lečenje malarije. Naime, Gejts napominje da postoji mnogo ljudi koji deo svog bogatstva ulažu u nalaženju leka za kancer, stoga smatra da njegovo bogatstvo neće imati velikog uticaja na to.\nIzvori slika: http://www.cnmeonline.com/, www.wallpaperswala.com\nOn: 28. October 2013.


Đukanović: Na pomolu smjena neuspješne i neodgovorne Vlade | MINA\nNaslovnicaGlavna vijestĐukanović: Na pomolu smjena neuspješne i neodgovorne Vlade\nPodgorica, (MINA) – Inicijativa opozicije za izglasavanje nepovjerenja Vladi koja je podnešena Skupštini biće uspješna, ocijenio je predsjednik Demokratske partije socijalista (DPS) Milo Đukanović, navodeći da je na pomolu smjena neuspješne i neodgovorne Vlade.\nOn je, na završnoj konvenciji liste „Mojkovac naša kuća – Milo Đukanović”, istakao da DPS ne želi nikakvu revoluciju, niti smjene preko ulica, već da se kroz demokratske procedure dođe do izglasavanja nepovjerenja Vladi.\n„Ubijeđen sam da će inicijativa koja je podnešena Skupštini biti uspješna“, rekao je Đukanović.\nOn je kazao da će Klub poslanika DPS – Liberalna partija (LP) presudno doprinijeti padu, kako je naveo, anticrnogorske Vlade.\n“Rezultat 30. avgusta bio je takav da je velikosrpski nacionalizam kojeg oličava Demokratski front i prosrpska politika koju oličava partija Demokratska Crna Gora, osvojila 37 poslaničkih mjesta”, rekao je Đukanović.\nNasuprot tome, kako je naveo, crnogorska i proevropska politika, koju oličava DPS, zajedno sa Socijaldemokratama (SD), Socijaldemokratskom partijom, LP, Bošnjačkom strankom i albanskim nacionalnim partijama, dobila je 40 poslanika.\n„Upravo 30. avgusta je došlo do krivotvorenja izborne volje građana Crne Gore, kada je URA, koja je sasvim legitimno bila za smjenu DPS-a, napravila jedan nedopustiv transfer podrške crnogorskog biračkog tijela velikosrpskom nacionalizmu“, rekao je Đukanović.\nPrema njegovim riječima, nema mjesta strahu da će se iznevjeriti izborna volja, već je ovo prilika da se popravi ono što se “nakaradno” učinilo 30. avgusta prošle godine.\nĐukanović je, kako je saopšteno iz DPS-a, istakao da je ubijeđen da će ta partija u nedjelju pobijediti u Mojkovcu, Petnjici i na Cetinju.\nTime će, kako je naveo, otpočeti nova etapa političkog života u Crnoj Gori.\n“To će to biti snažan impuls promjeni Vlade, učvršćivanju evropske politike u Crnoj Gori, u kojoj će DPS opet doći do punog izražaja i nastaviti da stvara bolje uslove za sve brži evropski razvoj naše države”, kazao je Đukanović.\nGeneralni sekretar DPS-a Aleksandar Bogdanović poručio je da će lista koalicije DPS-SD-LP pobijediti, jer, kako je naveo, ne želi poraz Mojkovca i jer tom pobjedom pobjeđuje demokratska Crna Gora.\nOn je istakao da će ta koalicija pobijediti, jer, kako je naveo, ne želi nikome da dopusti da se igra Crnom Gorom, njenim imenom i opstankom, samostalnošću i budućnošću svih njenih građana.\n„Biće to pobjeda za Mojkovac i za sve u Crnoj Gori, jer upravo se ovdje vodi demokratska bitka za čitavu državu”, rekao je Bogdanović.\nPredrag Smolović, nosilac izborne liste „Mojkovac naša kuća – Milo Đukanović“, rekao je da DPS, kao državotvorna i najjača partija, nikada više ne smije dopustiti da ispred kreativnih vrijednih ljudi njenih članova, budu neki drugi koji prisustvom samo ispunjavaju prazninu i dobra vremena svojih nečinjenjem troše i pretvaraju u loša.\n„Sa jakim i stručnim ljudima pravićemo dobra i sigurna vremena za naš Mojkovac i Crnu Goru. To je naš program, ali i dug i ljudska obaveza, jer samo tako možemo ići dalje ka savremenoj, zapadnoj demokratiji kojoj i civilizacijski pripadamo“, poručio je Smolović.\nPredsjednik Opštinskog odbora DPS-a u Mojkovcu, Dragomir Mrdak, kazao je da, kao rezultat politike te partije, danas žive u modernom gradu, po kvalitetu života i broju investicija.\n„Želimo da nastavimo da gradimo Mojkovac i apsolutno vjerujem u pobjedu naše politike i tima koji godinama unazad naš grad i našu državu vodi naprijed ka evropskoj budućnosti“, rekao je Mrdak.\nPredsjednik Opštine Mojkovac Ranko Mišnić kazao je da je jedan od simbola vršenja vlasti u prethodnom periodu bila riječ, koja je predstavljala most kojim se dolazilo do problema građana, njihovih očekivanja i inicijativa.\n„Data riječ i izvršenje obećanja uveli su Mojkovac u red najperspektivnijih razvojnih adresa u Crnoj Gori i region”, naveo je Mišnić.\nOn je kazao da su se njihovi projektni timovi odavno već kvalitetom nametnuli i putem fondova Evropske unije obezbijedili brojne višemilionske bespovratne investicije.


Uzelac: Novac zbog inflacije gubi vrednost, treba ulagati\nTanjug 14. novembra 2021. 18:36\nBEOGRAD – Urednik portala Kamatica, Dušan Uzelac rekao je danas da se ne zna koliko novca građani imaju van bankarskog sistema, ali je istakao da je neizbežno da novac gubi na vrednosti ukoliko se čuva kod kuće.\nOn je za Tanjug TV rekao da je inflacija nešto što je neizbežno i da novac koji se čuva danas, neće biti isti za godinu dana.\nKazao je i da kod nas ljudi čuvaju oko 500 do 600 evra kod kuće i da je to prosečan iznos koji ljudima predstavlja „crni fond“.\nGovoreći o nedelji štednje objašnjava da je ideja bila da se stimuliše štednja i da mje ranije u toj nedelji Narodna Banka Srbije oslobađala poslovne banke nekih bankarskih troškova tako da su mogli da daju povoljnije kamate.\nUzelac je dodao da se novac oročavao od nedelje štednje do nedelje štednje i da je ciklus od godinu dana uvek bio isti.\nKaže i da su banke kada su postale vrlo konkurentne jedna drugoj počele da razvodnjavaju taj period, i da su pre par godina počele da uvode oročavanje na period od 14 ili 16 meseci.\nOdgovarajući na pitanje šta su banke time dobile, ako je došlo do toga da ljudi manje štede u bankama, urednik portala Kamatica je kazao da su dobile manju konkurenciju.\nUzelac je dodao da su i u NBS-u shvatili da visoke kamatne stope na štednju rezultiraju visokim kamatama na kredite i uspeli su da obore cenu po kojoj banke kupuju novac od građana.\nUzelac je podsetio na period turbulentnog bankarskog sistema i ocenio da zato ne čudi što ljudi nemaju poverenja da čuvaju novac u bankama.\n„Imali smo kolapse kompletnog bankarskog sektora, Jezdu i Dafinu, kolaps nacionalne valute sa hiperninflacijom i sve su to građani zapamtili“, rekao je Uzelac i dodao da se ne zna koliko je novca van bankarskog sistema.\nUzelac je rekao i da je njegov savet, pošto novac zbog inflacije sve manje vredi, da je najbolje pretvoriti ga u nešto što ima veću vrednost.\n„Zlato se u tom smislu pokazalo da ima konstantnu vrednost“, naveo je Uzelac.\nGrađanima je prepručio i da investiraju u ono u šta veruju i u ono u šta se razumeju.\nSmatra i da građani novac treba da ulože na više mesta, deo u banku, deo u nekretnine, malo u zlato, kao i da ulože u neki biznis.\nUzelac je rekao i da ljudi finansijama treba da se bave kada to mogu, a ne kada moraju.\n„Upravljanje finansijama je veština, štednja nije mehanička procedura“, kaže Uzelac i dodaje da upravljanje finansijama znači kontinuirano manju potrošnju od prihoda.


Vukovar: Dve table ponovo postavljene : Nadlanu.com\nVukovar: Dve table ponovo postavljene\nObjavljeno 2. sep 2013. / 21:28:26\nPrema tom izveštaju, postavljanje tabli ponovo je počelo u popodnevnim satima a postavljanje je obezbeđivala interventna policija.\nAgencija Hina prenela je izjavu potpredsednika hrvatske vlade i ministra unutrašnjih poslova Ranka Ostojića da će policija osigurati da se na 20 zgrada u Vukovaru postave dvojezične table a da će svi koji budu uništavali imovinu biti kažnjeni i od njih naplaćena šteta.\n"Ponavljaćemo to onoliko puta koliko to bude potrebno", kazao je Ostojić za RTL.\nPrema njegovim rečima, napadači na policajce koji su sada na obradi u Policijskoj upravi vukovarsko-sremskoj biće kažnjeni.\n"Ubuduće nećemo dopustiti bilo kakve napade na policajce", poručio je ministar.\nGovoreći o poruci "Stožera za obranu hrvatskog Vukovara" o daljim akcijama protiv postavljanja dvojezičnih natpisa, Ostojić je kazao da svako ima pravo na protest, ali to pravo treba da ostvaruje na legalan način.\n"Svi oni koji misle da ne treba primenjivati Ustavni zakon neka slobodno pokrenu inicijativu i promene ga, pa ćemo onda primenjivati novi koji bude usvojen", rekao je on.\nOstojić je, takođe, nazvao licemernim one koji su usvojili vukovarski Statut i tvrdili da će dvojezičnost biti pravo svih stanovnika tog grada, a danas su promenili mišljenje.\n"Ukoliko su se već za to i zalagali onda neka to i osiguraju", kazao je Ostojić, pozivajući na smirivanje tenzija.\nHina javlja i da su večeras održani i drugi, bezuspešni, razgovori između policije i demonstranata koji traže puštanje na slobodu petorice njihovih članova, privedenih zbog nasilnog uklanjanja dvojezičnih tabli i nanošenja povreda četvorici policajaca. Ranije je javljeno da policija nije udovoljila zahtevima demonstranata da iz pritvora pusti privedenu petoricu.\nNezvanično se saznaje da su u pritvoru zadržana tri Vukovarca i dva Vinkovčanina.\nNovi tablet iz Microsofta: Za sve koji se dvoume između…\nNa vukovarskom području je jutros počelo postavljanje tabli sa dvojezičnim natpisom na zgradama određenih organa državne uprave, gde se okupila grupa ljudi koji su pokušali da onemoguće njihovo postavljanje. Na dve lokacije oni su blokirali saobraćanice i razbili postavljene table, dok su ih na trećoj lokaciji skinuli a jednu odneli.\nJedna osoba je privedena zato šo je razbila dvojezičnu tablu na zgradi Policijske stanice u Vukovaru.\nNezadovoljni postavljanjem dvojezičnih natpisa pokušali su da probiju policijski kordon i pritom povredili četiri policajca. Predstavnici Stožera ranije su najavili da demonstranti ostaju pred zgradom policije do daljnjega i da je dogovoreno da će se sutra pre podne okupiti na centralnom vukovarskom trgu i odlučiti o daljim koracima.\nŠovinističko nasilje u Vukovaru osudili su predsednik Srpskog nacionalnog veća i poslanik u hrvatskom Saboru Milorad Pupovac, predsednik Ivo Josipović i Vlada Hrvatske.


Podrška Evropske unije upravljanju migracijama u Republici Srbiji Migranti iz Prihvatnog centra u Obrenovcu uredili fekalno-crpnu stanicu - Podrška Evropske unije upravljanju migracijama u Republici Srbiji\nMigranti iz Prihvatnog centra u Obrenovcu okrečili su danas i uredili fekalno-crpnu stanicu, koja posluje u okviru komunalnog preduzeća “Vodovod i kanalizacija”, a koja je 2014. bila poplavljena.\nJelena Marić Luković, ispred Podrške Evropske unije opštinama i gradovima u kojima borave migranti, rekla je da je krečenje i uređenje fekalno-crpne stanice deo zajedničke akcije sa migrantima iz Prihvatnog centra u Obrenovcu.\n„EU je uložila značajna sredstva u vodosnabdevanje u Obrenovcu jer je nabavila cisternu za distribuciju vode okolnim selima kada je to neophodno“, rekla je Marić Luković.\nOna je istakla da su u okviru podrške EU kupljeni i elektromotori i pumpa za Fabiku vode u Zabrežju, koji su omogućili da se podignu kapacitet prerađene vode sa 50 na 100 litara u sekundi i tako svim građanima obezbedi pristup čistoj vodi.\nTime će, kako je rekla, građanima Obrenovca biti poslata poruka da su migranti korisni članovi zajednice.\nČlan Opštinskog veća Obrenovca Aleksandar Pantelić kazao je da preduzeće “Vodovod i kanalizacija” zbog niskih cena vode ima problem sa finansiranjem poslovanja i da je zbog toga pomoć sa bilo koje strane dobrodošla.\n„Pripremamao ambiciozan plana da do 2024. godine obezbedimo snabdevanje vodom građana na celoj teritoriji opštine i zbog toga nismo bili u finansijskoj situaciji da uredimo fekalno-crpnu stanicu“, rekao je Pantelić i zahvalio migrantima na pomoći.\n„Došlo je dvadesetak migranata, a javilo se više nego što je neophodno za završetak ovog posla“, kazala je Leković.\n„Migranti nemaju priliku da nešto rade u Srbiji, a puni su energije. Krečenje mi ne pada teško, jer sam se sličnim poslovima i ranije bavio“, rekao je Beva i dodao da je Srbija lepa zemlja i da su ljudi druželjubivi.


Vazduh u Kostolcu u kategoriji „veoma čist“ • Poportal\n01/03/2019 01/03/2019 P.Radovanović1\nPrema merenjima kvaliteta vazduha Zavoda za javno zdravlje iz Požarevca, vazduh u gradskoj opštini Kostolac se svrstava u veoma čist, a planiran je i remont u cilju poboljšanja infrastrukture daljinskog grejanja.\n– U Kostolcu je, prema našim merenjima, vazduh čist, što je posledica toga da je veći deo Kostolca priključen na toplifikacioni sistem, pa samim tim nema loženja, što je jedan od najvećih zagađivača vazduha. To je i zbog toga što filteri koji su ugrađeni u dimnjake elektrane rade savršeno, rekao je dr Zoran Pavlović iz Zavoda za javno zdravlje iz Požarevca.\nIsporuka toplotne energije ove sezone protiče dobro, a prema rečima Vladimira Đorđevića, rukovodioca Službe za toplifikaciju ogranka „TE-KO Kostolac“, ova služba je sve poteškoće savladavala u najkraćem mogućem roku.\n– Imali smo nekoliko puta zastoje u radu blokova TE „Kostolac A“ koji su doveli do prekida u snabdevanju, ali je sve to sanirano u kratkom roku. Postoje i pojedinačne primedbe korisnika koje se uglavnom odnose na kvalitet i temperaturu grejanja. Trudimo se da ih rešavamo maksimalno efikasno. U jednom delu podstanica koje su priključene na požarevački toplovod, zbog automatskog sistema za regulaciju temperature i usklađivanja sa spoljnom temperaturom, koji je ugrađen radi štednje energije, korisnici su imali nižu temperaturu isporučenu kroz sistem.\nNaši korisnici nemaju razumevanja za takav način rada, pa zahtevaju više temperature u svojim stanovima bez obzira na spoljne uslove. Ovakvi sistemi ne postoje u svim podstanicama, pa nam korisnici često prigovaraju da su bili kod poznanika u drugom delu grada i da je tamo bilo mnogo toplije nego u njihovim domovima, rekao je Đorđević. Planiran je i remont u cilju poboljšanja infrastrukture daljinskog grejanja.\n– Planom remonta obuhvaćene su sve lokacije na kojima je utvrđeno da je potrebno da se zamene određene deonice primarnog voda starog trideset godina, kako bismo povećali pouzdanost i stabilnost sistema. Konkretno, za ovu godinu je predviđena, od većih poslova, zamena primarnog toplovoda za zonu 3 u Kostolcu, zamena primarne linije u Zelengorskoj ulici u selu Kostolac, rekonstrukcija sekundara na dve lokacije u zoni 11 u Kostolcu, čišćenje izmenjivača toplote u podstanicama. Za ovu godinu je predviđena i izgradnja toplotne podstanice u elektrani A za grejanje objekata u krugu elektrane, kaže Đorđević.\nOn dodaje da je priroda ovog posla određivanje prioriteta i da se ne može svuda u isto vreme intervenisati.\n– Uvek ćemo prvo intervenisati tamo gde je ugrožen veći broj korisnika. Ovo je posebno izraženo na početku grejne sezone, kada svi korisnici žele odmah da dobiju grejanje, što je praktično neizvodljivo. U našoj nadležnosti je više od 3.500 kuća i stanova, koji se greju iz 85 podstanica, a nalaze se na teritoriji koja obuhvata grad Kostolac i sela Stari Kostolac i Drmno, ali i sva preduzeća, kao i objekte ogranka „Kostolac“. Obim posla je znatno povećan poslednjih godina, a imamo manje radnika, što nas obavezuje na maksimalno angažovanje – kaže Đorđević.\nSankcije za nedozvoljene intervencije\n„Molimo građane da ne posežu za aktivnostima koje su zakonom zabranjene, kao što su ugrađivanje dodatne cirkulacione pumpe i ispuštanje vode iz instalacija radi bolje cirkulacije. Na taj način direktno ugrožavaju sistem grejanja, ometaju druge korisnike i dovode u pitanje i samo funkcionisanje termoelektrana, što se nikako ne sme dozvoliti. Za takve slučajeve biće primenjene odgovarajuće zakonske sankcije“, kaže Đorđević.\nMolio bi dotičnog gospodina da kaže koje su vrednost PM2,5 i PM10 ako je vazduh čist.


Ocena ustavnosti Krivičnog zakonika Republike Kosova br. 04/L-082 - Constitutional Court\nOcena ustavnosti Krivičnog zakonika Republike Kosova br. 04/L-082\nbr. predmeta KI 196/18\nKI 196/18 Podnosilac zahteva: Dardan Bunjaku, ocena ustavnosti Krivičnog zakonika Republike Kosova br. 04/L-082\nKI196/18, Rešenje o neprihvatljivosti od 3. aprila 2019. godine, objavljeno 23. aprila 2019. godine\nKljučne reči: individualni zahtev, ocena ustavnosti osporenog zakona, neovlašćena strana\nZahtev je zasnovan na članu 113.7 Ustava, članu 47. Zakona o Ustavnom sudu Republike Kosovo br. 03/L-121 i pravilu 32. Poslovnika o radu Ustavnog suda.\nDana 20. aprila 2012. godine, Skupština Kosova je usvojila Krivični zakonik Republike Kosova br. 04/L-082, koji je stupio je na snagu 1. januara 2013. godine.\nPodnosilac zahteva je osporio ustavnost određenog broja članova i poglavlja ovog zakona.\nSud primećuje da je podnosilac zahteva kao pojedinac isključen iz iscrpne liste ovlašćenih strana koje imaju pravo u skladu sa Ustavom da podnesu Sudu pitanje saglasnosti zakona sa Ustavom, uključujući i sam osporeni zakonik.\nShodno tome, Sud smatra, na ustavnoj osnovi, da je zahtev neprihvatljivim jer podnosilac zahteva nije ovlašćena strana koja može da pokrene ustavnu ocenu in abstracto u vezi sa ocenom ustavnosti zakona.


Vijeće ministara BiH o stanju u oblasti migracija – In reformator\nMaj 29, 2019 Urednik 3566 Views vijeće ministara BiH\nSjednica Vijeća ministara Bosne i Hercegovine zakazana je za danas, nakon što prošle sedmice nije mogla biti održana zbog nedolaska ministara iz hrvatskog naroda, što je uticalo na kvorum za rad i odlučivanje.\nMinistar sigurnosti BiH Dragan Mektić je tada, komentirajući neodržavanje sjednice, izjavio novinarima da je stekao uvjerenje da se radi o pokušaju klasičnog blokiranja rada Vijeća ministara BiH.\nZamjenik predsjedavajućeg Vijeća ministara i ministar finansija i trezora BiH Vjekoslav Bevanda oglasio se tada saopćenjem za javnost u kojem je naveo kako očekuje da se sjednice Vijeća sazivaju sukladno zakonu i Poslovniku o radu, te da se na taj način formira i priprema dnevni red.\nDodao je da on nije ministar koji se može spremiti za sjednicu ako mu se dostavi materijal za 72 tačke u roku kraćem od 24 sata i to bez kompletnih mišljenja nadležnih institucija.\nU najavi današnje sjednice navedeno je da je, nakon provedenih konsultacija sa zamjenicima predsjedavajućeg Vijeća ministara BiH, za sjednicu predložen dnevni red na kojem je, između ostalog, Nacrt zakona o zvaničnom vremenu u BiH.\nPredviđeno je i razmatranje Informacije o stanju u oblasti migracija u BiH u vezi s povećanim prilivom migranata u BiH kao i Prijedlog migracionog profila BiH za 2018. godinu.\nTrebala bi biti razmatrana i Informacija o aktivnostima koje se poduzimaju na projektu „Izgradnja autoceste/brze ceste Sarajevo – Beograd – Sarajevo“, te Izvještaj o aktivnostima na realizaciji Sporazuma između Vijeća ministara BiH i Vlade Republike Hrvatske o izgradnji međudržavnog mosta preko Save kod Svilaja i priključnih graničnih dionica autoputa na Koridoru 5-C za 2018. godinu.\nMeđu predloženim tačkama dnevnog reda je i Odgovor na pismo komesara za politiku susjedstva i pregovore o proširenju Johannesa Hahna o stepenu realizacije reformskih mjera uvezivanja.\n← PSBiH – Očekuje se da će Wigemark predati Mišljenje o aplikaciji BiH\nKomšić: Zbog Dodika Predsjedništvo BiH zatrpano neobrađenim materijalima →


Međutim, juče je svet zadesila tužna vest, da je posle teške borbe sa rakom preminuo Fredi Fu, jedan od najpoznatijih svetskih hirurga koji je između ostalom spasio karijeru sjajnog Šveđanina.\nOvaj doktor je rođen u Hong Kongu, ali je svoju karijeru je gradio u Americi. Postao je predsednik Američke ortopedske zajednice za sportsku medicinu 2008. godine, a tokom karijere je dobijao i brojne nagrade iz oblasti hirurgije.\nUpravo on je operacijom kolena pomogao i Zlatanu Ibrahimoviću, sadašnjem napadaču Milana, u najtežim trenucima da nastavi karijeru kada je 2017. godine na utakmici Mančester junajteda protiv Anderlehta u četvrtfinalu Ligi Evrope doživeo tešku povredu koja je izgledala da bi već iskusnog napadača mogla zauvek sa odvoji od terena.\nMeđutim, Fu i njegov tim su Zlatana ubrzo uspešno operisali u Rimu, a posle oporavka je Zlatan prešao u LA Galaksi i da bi se vratio u Milan gde je još uvek jedan od najboljih, a uskoro će napuniti 40 godina!\nIbrahimović se oglasio na društvenim mrežama kada je saznao da je čuveni hirurg preminuo.


Vučić: "Ne isključujem mogućnost uvođenja vanrednog stanja, ali sve zavisi od Vulina..." - VIDEO | Vestinet.rs\nPočetna TEMA DANA\tVučić: „Ne isključujem mogućnost uvođenja vanrednog stanja, ali sve zavisi od Vulina…“ – VIDEO\n“Varedno stanje podrazumev potpunu izolaciju, a pitanje je koliko vremena možete da provedete u potpunoj izolaciji. Zato je to uvek potrebno držati do poslednjeg, a prvog neophodnog trenutka”, kaže Vučič.\n„Kada nam krene taj veći broj zaraženih, a ovo je sada, uslovno govoreći, ništa, imajući u vidu krizu koja će nas zahvatiti, moramo biti spremni za nešto mnogo teže.\nOvo je najteži izazov za nas u poslednjih nekoliko decenija zato što nemate ni od koga pomoć i što moramo sami o sebi da brinemo. Svi su u svetu u paničnom strahu i gorem stanju nego mi“, kazao je Vučić i dodao da će biti još mera u borbi protiv epidemije korona virusa.\nPredsednik je izneo podatke da je u Italiji smrtnost od 0 do 29 godina nula zaraženih osoba, od 30 do 50 godina 0,6 odsto, a da dramatično raste kod inficiranih starijih od 60, 70 i 80 godina.\nPrema njegovim rečima, kod zaraženih koji su stariji od 70 godina smrtnost je 16,65 odsto, a u kategoriji inficiranih starijih od 80 godina procenat umrlih je 19 odsto.\nPredsednik Aleksandar Vučić izjavio je danas da je za utorak zakazao razgovor sa svima koji su zainteresovani za parlamentarne izbore.\n„Da otvoreno razgovaramo i vidimo šta ćemo i kako, po pitanju političke demokratije“, rekao je Vučić na pres konferenciji.\n„I tu ćemo biti veoma striktni“, dodao je Vučić.


Analize prvenstava Архиве - Страница 2 од 4 - MaxSport\n17 јануара, 2022 - by maxsport.rs\nU Moravičkoj okružnoj ligi grupa Sever takmiči se deset ekipa, kao i u grupi jug. Južna grupa je nešto izjednačenijeg kvaliteta, dok se u ovoj grupi lider na tabeli posle …\n15 јануара, 2022 15 јануара, 2022 - by maxsport.rs\nMoravička okružna liga podeljena na jug i sever, u ovom članku odradićemo analizu jesenjeg dela za sezonu 2021/2022 za grupu Jug. U prvom kolu nove sezone imali smo prilike da …\n14 јануара, 2022 14 јануара, 2022 - by maxsport.rs\nVerovatno liga sa najmanje promena između jedne i druge sezona je Prva Niška liga. Prošlogodišnji šampion bila je ekipa Aluminijum (Niš) koja je ostvarila plasman u Zonu Centar, najgore plasirana …\n12 јануара, 2022 - by maxsport.rs\nProšlogodišnji sastav Kolubarske okružne lige ostao je bez 6 ekipa. Najviše razloga od svih za slavlje imala je ekipa Strmovo 1968 koja je ostvarila plasman u viši rang, dok su …\n11 јануара, 2022 11 јануара, 2022 - by maxsport.rs\nOd takmičarske 2020/2021 tri kluba su napustila Prvu ligu Kragujevca. Plasman u zonu ostvarila je ekipa „Sloboda“ (Grbica), dok su dve poslednjeplasirane ekipe „OFK Bagremar“ i „21. Oktobar“ otišle u …\n10 јануара, 2022 - by maxsport.rs\nProšle godine Prvu Beogradsku ligu – grupa A činilo je 16 timova, ove godine broj je smanjen na 14, imamo 6 novih timova, iz nižeg ranga plasman su zaslužile ekipe …\nAnaliza jesenjeg dela prvenstva Prve Beogradske lige – Grupa C za sezonu 2021/2022\n7 јануара, 2022 - by maxsport.rs\nPre analize tekuće sezone kratak osvrt na prošlogodišnje rezultate i tabelu. Plasman u Beogradsku zonu ostvarila je ekipa „Zuce 2019“, dok su dve najlošije plasirane ekipe „Kosmajac“ (Koraćica) i „Ivanka“ …\n6 јануара, 2022 6 јануара, 2022 - by maxsport.rs\nPre nego da krenemo priču o trenutnoj sezoni Prve Beogradske lige – Grupa B, treba napomenuti i koje ekipe su iz prošle sezone napustile ligu. Promociju u viši rang ostvarila …\n5 јануара, 2022 - by maxsport.rs\nPre analize jesenjeg dela polusezone u trenutnoj takmičarskoj godini treba napomenuti koje su ekipe na staru sezone novi/stari članovi. Ubedljivo prvo mesto prošle godine osvojila je ekipa Rudar 2001 sa …\nAnaliza jesenjeg dela šampionata Druge Južnobanatske lige grupa „Zapad“\n3 јануара, 2022 3 јануара, 2022 - by maxsport.rs\nTitulu jesenjeg sampiona u II Južnobanatskoj ligi grupa „Zapad“ je zasluženo pripala ekipi Omladinca iz Deliblata. Ova ekipa predvođena braćom Tajdić je najviše pokazala i do sredine marta zimuje na …


Tokom procesa razvoja novih istraživačkih pravaca u Institutu, ranih 60-tih godina prošlog veka formirano je Odeljenje za kriofiziologiju pod rukovodstvom akademika prof. dr Radoslava Anđusa. Kasnije, zahvaljujući dr Miri Pašić, profesoru Biološkog fakulteta, osnovano je Odeljenje za neurofiziologiju, čiji je osnovni cilj bio ispitivanje neurofizioloških osnova ponašanja na ćelijskom nivou.\nPrimenom klasičnih elektrofizioloških tehnika (current clamp i voltage clamp), saradnici Odeljenja pod rukovodstvom dr Gordane Kartelije značajno su doprineli utvrđivanju osnovnih biofizičkih karakteristika pojedinačnih neurona vinogradskog puža Helix pomatia. Ova istraživanja su bila polazna osnova za dalju analizu funkcionalnih osobina neurona pod uticajem različitih aktivnih supstanci i faktora sredine (temperatura, svetlost, magnetna polja,...) i mehanizama neuromodulacije.\nPored klasičnih elektrofizioloških istraživanja na ganglijskom kompleksu puža, poslednjih godina primenom modernih tehnika analiziraju se i biofizičke osobine nervnih ćelija kičmenjaka. Metodom nametnute voltaže na deliću membrane (patch clamp) ispituju se jonske struje na nivou cele ćelije, kao i osobine pojedinačnih jonskih kanala nervnih ćelija u kulturi.\nElektrofiziološki signali analiziraju se primenom linearnih i nelinearnih matematičkih metoda (analiza talasića, fraktalna analiza), kao i razvijenih statističkih metoda (analiza nezavisnih komponenata). Primena pomenutih metoda omogućava detaljnu analizu aktivnosti pojedinačnih neurona i populacija neurona.\nDelatnost Odeljenja je proširena na ispitivanje morfo-funkcionalnih karakteristika mozga i ponašanja eksperimentalnih životinja. Ispituju se efekti različitih neuroaktivnih supstanci, magnetnih polja i procesa starenja u fiziološkim i patofiziološkim stanjima. Nervne i glijalne ćelije se analiziraju metodom imunohistohemijskog obeležavanja i prate se promene nekih biohemijskih parametara u mozgu. Ponašanje životinja u specifičnim testovima (open field, plus maze, Porsolt forced swim, object recognition, light/dark box,...) automatski se prati i analizira korišćenjem Any-maze softvera.\nAkcenat se stavlja i na jasno definisane neurološke i psihijatrijske bolesti ljudi. Korišćenjem animalnih modela (hemijski izazvane konvulzije kojima se sagledava epilepsija i primena aluminijuma koji se povezuje sa etiologijom Alchajmerove bolesti) ispituju se patogenetski mehanizmi koji učestvuju u nastanku pomenutih poremećaja, kao i farmakološki aktivne materije kojima bi moglo da se deluje protektivno. Postavljeni ciljevi se prate na osnovu biohemijskih i imunohistohemijskih promena u pojedinim strukturama mozga i kliničkog ispoljavanja nastalih poremećaja.\nElektrofiziologija nervnih ćelija\nAnaliza elektrofizioloških signala\nMorfo-funkcionalne karakteristike mozga


Način na koji danas funkcionišu privreda i društvo je neodrživ sa aspekta klimatskih promena i zaštite životne sredine. Suštinske promene podrazumevaju primenu inovacija. Stvaranje i uspešna primena inovacija predstavlja izvor rasta produktivnosti, konkurentnosti, kreiranja novih radnih mesta i sveukupnog privrednog rasta. Koji faktori ograničavaju inovativni kapacitet naše zemlje, koje mere …\nPosetite najveći kongres o KGH u ovom delu Evrope koji se bez prekida održava 51. put. Razgovarajte sa predstavnicima sponzora, prošetajte kroz virtuelni događaj koji nudi brojne mogućnosti povezivanja sa kolegama iz svih oblasti akademskog i stručnog sveta. Ovo je 51. uzastopna godina Međunarodnog kongresa i izložbe o KGH, s …\nUpravljamo li klimatskim promenama, naziv je debate koja će se održati u sredu 18. novembra sa početkom u 12 časova u Enmoy Kongres centru. Na debati će učestovati Aleksandar Macura, RES fondacija, prof. dr Aleksandar Jovović, Mašinski fakultet u Beogradu, Duška Dimović, WWF Adria Srbija, prof. dr Vladimir Đurđević, Fizički …\nKompanija Ikea pokreće “Grin Frajdej” (Green Friday) kampanju u Srbiji. U periodu od 24. novembra do 3. decembra ova kompanije će otkupiti hiljade komada Ikea nameštaja, koje će kasnije donirati. Ova ponuda dostupna je samo za kupce koji su deo Ikea Family programa lojalnosti, a sav vraćeni nameštaj tokom ovog …\nCrowdfunding akademija za MSP i startape\nOranizacija Brodoto, u saradnji sa partnerima iz Češke, Mađarske i Slovačke, a uz podršku međunarodnog Višegrad fonda organizuje Crowdfunding akademiju za mala i srednja preduzeća i startape, koja će se održati onlajn od 17. do 20. novembra ove godine, od 10:00 do 17:00 časova. Učešće na onlajn Crowdfunding akademiji za …\nU akciji pošumljavanja koja se sprovodila na dve lokacije u opšini Jablanica (Bosna i Hercegovina) učestvovali su učenici i članovi ekološke sekcije srednje škole „Jablanica“ i članovi Udruženja građana “Zlatno putovanje“ Jablanica. U ovoj akciji opšina Jablanica osigurala je 500 sadnica crnog bora, dok je UNDP BiH osigurao 125 sadnica smrče. …\nVirtuelna konferencija „Balkanski vazduh između dve vatre“ u organizaciji RES Fondacije održaće se 3. i 4. decembra 2020. godine u virtuelnoj formi. Tema je aktuelna – Umesto izbegavanja lopte, kako da izbegnemo zagađenje vazduha? Konferencija će se realizovati uz partnerstvo i podršku: Alijanse za zdravlje i životnu sredinu (HEAL) Heinrich …


Kina: Australijskom diplomati zabranjen ulazak u sud\nTanjug 27. maja 2021. 11:02\nPEKING – Australijskom ambasadoru u Kini, Gremu Flečeru, odbijen je danas ulazak u Pekinški sud koji vodi postupak zbog špijunaže protiv australijskog blogera Jang Hengđuna, u trenutku kada su pogoršani odnosi između dve države.\nFlečer je pokušao da uđe u Pekinški sud na osnovu potpisanog konzularnog sporazuma dve zemlje, ali mu je to pravo, kako je rekao, uskraćeno sa obrazloženjem da situacija sa pandemijom to ne dozvoljava, ali i da je Ministarstvo spoljnih poslova saopštilo da je razlog i to što se radi o slučaju iz domena nacionalne bezbednosti.\n„Veoma žalimo zbog ove odluke i izražavamo protest. Već dugo smo zabrinutosti zbog nedostatka transparentnosti u ovom slučaju, i stoga možemo da zaključimo da je reč o proizvoljnoj odluci“, rekao je Flečer novinarima ispred zgrade suda, prenosi Rojters.\nAgencija navodi da su detalji ovog slučaja o navodnoj špijunaži pokriveni velom tajne, a ako Jang bude osuđen, preti mu zatvor od 10 godina ili više zbog optužbi za ugrožavanje nacionalne bezbednosti.\nJang je australijski državljanin rođen u Kini koji je živeo u Njujorku neposredno pre nego što je pre dve godine uhapšen u Kini.\nAustralija se žalila da kineske vlasti nisu dale nikakvo objašnjenje ili dokaze za optužbe, što je u subotu izazvalo protest kineske ambasade u Kanberi.\n„Hjuman rajts voč“ je u današnjem saopštenju nazavo alarmantnom odlukom kineskih vlasti da australijskim diplomatama uskrate status posmatrača.\nDiplomatske veze između dve države naglo su se pogoršale otkako je Jang pritvoren, a Kina je poručila da obustavlja dalji ekonomski dijalog s Australijom kao rekaicju na njen poziv za međunarodnu istragu porekla koronavirusa, i zabrane da kineski tehnološki gigant „Huavej“ gradi 5G mrežu.


Nacrtom PGR-a Beograda se legalizuju nezakoniti planovi detaljne regulacije - Mašina\nRegulatorni institut za obnovljivu energiju i životnu sredinu – RERI i Ministarstvo prostora održali su konferenciju za medije povodom izmena Plana generalne regulacije (PGR) grada Beograda, koji će se prvog februara naći na dnevnom redu Komisije za planove Skupštine grada Beograda.\nOvaj plan je krovni planski akt za čitavo građevinsko područje Beograda i u planskoj praksi predstavlja ekvivalent zakona, kako je navedeno u najavi tribine, a način na koji se njegove izmene sprovode „otvara opravdanu sumnju o nameri da se omogući dalja ekspanzija investitorskog urbanizma i stvore uslovi za potpunu dominaciju privatnog interesa nad interesom građana Beograda“. Zato RERI i Ministarstvo prostora, kao i drugi akteri iz domena civilnog društva, a naročito oni koji se bave prostornim i urbanističkim planiranjem, zahtevaju da grad Beograd sporni nacrt PGR-a povuče iz procedure.\nNa pres konferenciji su se javnosti obratili Mirko Popović i Dragomir Ristanović iz RERI-ja i Antonije Ćatić iz Ministarstvo prostora.\nZbog sadržaja i načina na koji se usvaja PGR Beograda RERI i Ministarstvo prostora strahuju da se on ne usvaja u javnom interesu i da njegov sadržaj i način usvajanja svedoče o koruptivnim aktivnostima i njihovom daljem olakšavanju, izjavio je u uvodnom izlaganju Mirko Popović iz RERI-ja. On je kritikovao način na koji je organizovan, kako se izrazio „takozvani“ javni uvid kao izuzetno lošu praksu i kršenje propisa.\nAntonije Ćatić iz Ministarstva prostora je skrenuo pažnju medija na to da je javni uvid za PGR Beograda održan tokom božićnih i novogodišnjih praznika, a obavljen u najkraćem propisanom roku, što je ocenjeno kao protivzakonita opstrukcija učešća javnosti u njegovoj izradi.\nĆatić je objasnio da su javnost i stručnjaci imali samo 30 dana da se upoznaju sa preobimnim tekstom plana, dugačkim 400 strana, koji, uz to, sadrži brojne grafičke priloge koncipirane tako da ih je teško obraditi kao celinu; pomenuti grafički prilozi su, rekao je, neusaglašeni sa tekstualnim delom plana, za šta je kao primer naveo saobraćajnu infrastrukturu.\nZa stručnjake nejasnoću predstavlja i uvođenje faza u izradi plana, koje zakon ne predviđa, a za koje se ne zna koliko će ih biti. Zakonska mogućnost održavanja javne prezentacije, na kojoj je predlagač neke od pomenutih nejasnoća mogao da razjasni javnosti, nije iskorišćena.\nKonferencija za medije RERI-a i Ministarstva prostora; Foto: Medija centar Beograd\nVerovatno najvažnije od svega je, kako je naglasio Popović to što je ovim planom uvedena praksa „nezamisliva u planiranju grada i prostora“, da planovi višeg reda naknadno daju okvir za potvrđivanje rešenja koja su usvojena na nivou planova nižeg reda, odnosno da se predloženim PGR-om, ako on bude usvojen, naknadno legalizuju planovi detaljne regulacije (PDR) doneseni od 2016. godine.\nKako je pojasnio Ćatić brojni detaljni urbanistički planovi doneseni od 2016. godine nisu bili usklađeni sa važećim PGR-om, što je nezakonito. Umesto da planovi nižeg hijerarhijskog reda koji su u prethodnom periodu neplanski i protivzakonito usvojeni budu PGR-om stavljeni van snage, sva sporna rešenja su, bez razmatranja, prepisana, naglašava se u pozivu na konferenciju.\n„Želim da podsetim na to da smo u proteklih nekoliko godina svedočili usvajanju planova detaljne regulacije koji su u priličnoj meri oslikavali upravo pomenuta dva problema: izrade planskih akata u korist privatnog interesa i kršenje procedura“, izjavio je Popović, referišući na PDR za gondolu Ušće-Kalemegdan, PDR za vodoizvorište Makiš, PDR za metro, PDR-ove za blokove na novom Beogradu i druge.\nDragomir Ristanović iz RERI-ja smatra da u izradi planske dokumentacije treba voditi računa o usaglašavanju principa konzervacije i principa razvoja, ocenivši da u ovom slučaju predlagač nije pronašao ravnotežu između ovih principa i interesa suprotstavljenih aktera.\n„Sve osim najodgovornijeg, najstručnijeg, najopreznijeg pristupa izradi ovakvih dokumenata nije adekvatno, a sve što ne obuhvata najširi stepen učešća javnosti je potpuno neprihvatljivo“, izjavio je Ristanović, ocenjujući da nacrtom PGR-a ne samo da nije odgovoreno na postojeće probleme Beograda, već su oni produbljeni, a stvoreni i preduslovi za nastanak novih problema.\nTags Ministarstvo prostoraRERIurbanizam


Eurostat: Broj zahteva za azil upola manji nego 2015. godine - European Western Balkans\nEurostat: Broj zahteva za azil upola manji nego 2015. godine\nAutor EWB 20. 03. 2018. 20. 03. 2018.\nLUKSEMBURG – Statistička agencija Evropske unije (Eurostat) saopštila je danas da je broj ljudi koji su prošle godine podneli zahtev za azil u Evropi opao na nivo na kom je bio pre priliva migranta 2015. godine.\nProšle godine je gotovo 650.000 ljudi prvi put zatražilo azil u 28 zemalja članica EU, što je otprilike upola manje u poređenju s brojem podnosilaca zahteva za azil 2015. kada je u Evropu pristiglo stotine hiljada ljudi, pretežno Sirijaca, navodi se u saopštenju, prenosi AP.\nTokom 2017. godine, skoro svaka treća osoba zatražila je azil u Nemačkoj, dok je 20 odsto podnosilaca zahteva azil zatražilo u Italiji, a 14 odsto u Francuskoj.\nManji broj ljudi je podneo zahtev za azil u Slovačkoj, Poljskoj, Portugalu, Češkoj Republici i Estoniji.\nNacionalne vlasti su krajem prošle godine i dalje razmatrale gotovo milion zahteva za azil, napominje se u saopštenju Eurostata.\nEurostatEvropska unijaMigrantska kriza\nEU i Britanija postigle dogovor o tranzicionom periodu\nEP traži jaču kontrolu finansiranja NVO\nEWB 04. 04. 2017.\nIstraživanje: Veća podrška građana EU za članstvo Ukrajine nego Srbije\nEWB 06. 04. 2022.\nDanas ističe rok za izjašnjavanje Komisije o graničnom sporu Slovenije i Hrvatske


bakir izetbegovic Archives » Radio Krajina\nHome / Tag Archives: bakir izetbegovic\nIzetbegovićeva poruka SNSD-u o NATO putu: Nije to “švedski sto”, poštujte zakone\n8 sati ago\tVijesti 0\nPredsjednik SDA Bakir Izetbegović danas je sa svojom delegacijom ugostio predstavnike stranke A-SDA gdje je najavljena buduća saradnja na državnom i federalnom nivou. Tom prilikom Izetbegović je komentarisao i stav SNSD-a u vezi NATO puta naše zemlje.SDA će na državnom nivou i u FBiH u naredne četiri godine najvjerpvatnije biti …\nDodik: “Izetbegović se drznuo da prekraja granice Srbije”\nPredsjedavajući Predsjedništva Bosne i Hercegovine Milorad Dodik poručio je danas lideru SDA Bakiru Izetbegoviću da je Kosovo sastavni dio Srbije i da BiH nije priznala Kosovo. Dodao je kako bi Izetbegović trebao da se rukovodi zvaničnom politikom Bosne i Hercegovine. Komentarišući Izetbegovićevu izjavu za “Glas Amerike” da su Srbija i …\nPredsjedavajući Predsjedništva BiH Milorad Dodik izjavio je danas u Istočnom Sarajevu da je na sastanku s liderima SDA i HDZ-a BiH u ponedjeljak Bakira Izetbegovića upitao o incijativi o promjeni imena RS-a.”Nismo nešto o tome razgovarali, ali sam ga upitao da li je ozbiljan u vezi s tim, on me …\nIzetbegović: „Da je onaj drugi motor uključen, Bh. blok bi išao nešto brže, imali smo prepirke sa gospodinom Čovićem…“\nPredsjednik SDA Bakir Izetbegović u intervjuu za Glas Amerike, između ostalog, govorio je i o odnosu sa HDZ-om i Draganom Čovićem Na upit kako će funkcionisati u narednom periodu sa Draganom Čovićem i HDZ-om, Izetbegović je rekao “teško, ali ćemo nekako funkcionisati”. Izetbegović je iznio garanciju da će se kretati …\nPredsjednik SDA Bakir Izetbegović i predsjednik HDZ-a BiH Dragan Čović obratili su se javnosti nakon sastanka stranačkih delegacija o formiranju vlasti. Čović je poručio kako je SNSD definitivno partner ovih stranaka kada je riječ o formiranju vlasti na državnom nivou.Izetbegović je rekao da je sastanak održan u dobroj atmosferi i …\nGovoreći o odluci BH bloka, Izetbegović je ustvrdio da je u ovom konkretnom slučaju prevagnula Naša stranka i “neki mladi ljudi u SDP-u, koji nisu bili tu u ratu i koji ne vide stvari kako bi trebalo da ih vide, jer nisu prošli neka iskustva” Nakon odluke BH bloka da …\nIzetbegović opisao Dodika: “On je robusan, sposoban političar, drzak i hrabar”\nIzetbegović smatra da se sve što je do sada doneseno od zakona i strategija u BiH mora poštovati, i to je uvjet za saradnju Pustit ćemo šest mjeseci da prođe, pa ćemo vidjeti kako ćemo dalje i ko će i kada predati apelaciju za promjenu imena Republike Srpske“, kaže u …


RTCG - Radio Televizija Crne Gore - Nacionalni javni servis :: Društvo :: Unapređenje saradnje u cilju nadogradnje sistema\n18. 01. 2021. 13:37 >> 13:43 0\nINJAC - PRESKER\nUnapređenje saradnje u cilju nadogradnje sistema\nSaradnja Crne Gore i Republike Slovenije uvijek je bila od posebnog značaja na putu realizacije crnogorske reformske i integracione agende, istakla je ministarka odbrane Olivera Injac, tokom sastanka sa ambasadorom Republike Slovenije u Crnoj Gori Gregorom Preskerom i izaslanikom odbrane kapetanom bojnog broda Borisom Geršakom.\nIskazavši zadovoljstvo susretom, ministarka Injac naglasila je da su Crna Gora i Republika Slovenija države koje tradicionalno njeguju bliske prijateljske odnose, uključujući i odličnu saradnju u regionalnim inicijativama.\nPosebno je naglasila ulogu Slovenije u sveobuhvatnom napretku regiona, imajući u vidu njeno aktivno zalaganje za uspješnu integraciju zemalja Zapadnog Balkana u EU i NATO.\nKako je saopšteno iz Ministarstva odbrane Injac je izrazila zadovoljstvo uspješnošću zajedničkog doprinosa Vojski dvije države u Multinacionalnoj borbenoj grupi u Letoniji u okviru Ojačanog prisustva na istoku (eFP).\nMinistarka je ukazala na važnost daljeg unapređenja sadržajne bilateralne saradnje, kroz razmjenu iskustava, vještina i znanja iz oblasti odbrane i bezbjednosti, zajedničkih obuka, kao i u okviru regionalnih inicijativa. S tim u vezi, Injac je izrazila zadovoljstvo pozivom slovenačkog kolege da posjeti Sloveniju, uz očekivanje da će sastanak doprinijeti jačanju savezničkih veza u okviru sistema kolektivne bezbjednosti, kao i regionalnoj stabilnosti.\nAmbasador Presker uputio je srdačne čestitke ministarki Injac na imenovanju na funkciju ministra odbrane i istakao da su Crna Gora i Republika Slovenija razvile zavidnu odbrambenu saradnju koja doprinosi uspješnoj nadgradnji oba sistema.\nPresker je naglasio da Republika Slovenija ostaje posvećena razvoju sveukupnih odnosa sa Crnom Gorom, što podrazumijeva i blisku saradnju ministarstava odbrane i oružanih snaga.\n"Presker je dodao i da su novi bezbjednosni izazovi sa kojima se svi saveznici susreću, prilika za iznalaženje inovativnih rješenja kroz aktivnu i koordinisanu saradnju. Presker je, takođe, ukazao na važnost ustupanja podmornice tipa P-911, koja danas predstavlja značajan muzejski eksponat u Sloveniji", navodi se u saopštenju Ministarstva odbrane.


27.03.2020. / 10:15\nBANJALUKA – Ukupna desezonirana industrijska proizvodnja u Republici Srpskoj u februaru manja je za 6,1 odsto nego u januaru, podaci su Republičkog zavoda za statistiku.\nU februaru u odnosu na januar desezonirana proizvodnja netrajnih proizvoda za široku potrošnju veća je za 1,3 odsto, dok je proizvodnja kapitalnih proizvoda manja za 8,8 odsto, intermedijarnih proizvoda za 11,6 odsto, energije za 17 odsto i trajnih proizvoda za široku potrošnju manja za 26,8 odsto.\nUkupna kalendarski prilagođena industrijska proizvodnja u Srpskoj u februaru ove godine manja je za 10,7 odsto u odnosu na isti mjesec prošle godine.\nU februaru u odnosu na isti mjesec prošle godine kalendarski prilagođena proizvodnja netrajnih proizvoda za široku potrošnju manja je za 6,7 odsto, kapitalnih proizvoda za 12,2 odsto, energije za 13,5 odsto, intermedijarnih proizvoda za 18,8 odsto i trajnih proizvoda za široku potrošnju za 25,2 odsto.\nEkonomista Đurđica Stojadinović rekla je Srni da na februarski nivo industrijske proizvodnje posljedice virusa korona jesu imale uticaja, ali ne i presudnog, do kojeg će doći u prvim proljetnim mjesecima.\n“Ovde je više posljedica pada obima proizvodnje, stanja tržišta zemalja EU za koje je vezana industrija Srpske, dok se uticaj virusa korona tada još prvenstveno ogledao u poremećenim uslovima nabavke”, navela je Stojadinovićeva.\nPrema njenim riječima, najveći udar zbog virusa korona mogli bi pretrpjeti privredni subjekti koji su na neki način vezani za autoindustriju. Srna\nTagovi: desezonirana proizvodnjaindustrijapromet\nSASE: Današnji promet 17.433 KM\nBanjalučka berza: Promet skoro pola miliona KM


“Resurs cafe” u Kancelariji za mlade | Ritam Grada - vesti Kragujevac\nOmladina JAZAS-a Kragujevac i Kancelarija za mlade, u saradnji sa Omladinskom prestonicom Evrope, organizuju Resurs cafe. Tema kafea koji će biti održan u četvrtak, 27. juna, u 15 časova u prostorijama Kancelarije za mlade je ”Tehnologija za bolji fundraising”.\nResurs cafe namenjen je, pre svega, omladinskim i organizacijama koje rade sa mladima. Ovoga puta tema je ”Tehnologija za bolji fundraising”, a govornik je Miloš Janković, menadžer za komunikacije u Catalyst Balkans. Kako je najavljeno on će govoriti o izazovima prikupljanja sredstava, kao i uotrebi tehnologije u tom procesu.


"Kultura na kiseoniku": Ne znamo kako opstajemo u pandemiji\n„Kultura na kiseoniku“: Ne znamo kako opstajemo u pandemiji\nTanjug 18. maja 2021. 15:38\nBEOGRAD – Virtualni panel „Kultura na kiseoniku“ Fondacije Ana i Vlade Divac, održan je preko Zoom platforme na temu „Stanje u kulturi u doba pandemije“.\nModerator digitalne tribine, održane u ponedeljak, bio je glumac i reditelj Vladimir Aleksić, koji je predstavio istraživanje UNESKA prema kome bi samo filmska industrija u svetu mogla da izgubi više od 10 miliona radnih mesta zbog pandemije, dok bi trećina umetničkih galerija mogla ostati bez više od polovine svojih ljudi u tom sektoru.\nTakođe, globalno tržište izdavaštva bi na kraju moglo biti smanjeno za 7,5 %, prema tom istraživanju.\nNaravno, Srbija je pretrpela velike ekonomske gubitke u mnogim poljima umetnosti, kao što je filmska industrija, a i posebno što je otkazano više od 40 % kulturnih festivala, dakle projekti koji zavise od nastupa uživo.\nMuzičar Vasil Hadžimanov napominje da su svakako najgore prošli ipak svi oni koje je zahvatila ova zlokobna bolest, i koji su izgubili bitku, a posebno su u teškom položaju medicinski radnici.\nOnda, nakon toga, u oblasti umetnosti, Vasil se slaže da je muzička industrija u finansijskom pogledu najslabije prošla, jer muzičari godinu dana jedva da mogu da nastupaju.\n“Čak i pre pandemije, kultura je uvek bila sporedna, skoro na poslednjem mestu, sa jedan posto budžeta, što bi u Makedoniji rekli “poslednje rupče na sviralče”, jer o svemu se više priča, nego o samoj kulturi”, istakao je Hadžimanov.\nDžez umetnik je naglasio da je virus Kovid-19 zaista strašna bolest, iskusio je na žalost na svojoj koži iznenadni gubitak oca, legendarnog Zafira Hadžimanova.\n“Za vreme pandemije mi kao muzičari i umetnici generalno dosta padamo, a niko se ne bavi, niti brine o nama, što je za mene najtragičnije. Tek malo su mere popustile tokom leta, imao sam nastupe tokom septembra i oktobra, i onda ponovo je sve zatvoreno”, podsetio je muzičar.\nSvakako mu je najtužnije od svega bilo kada je svirao pred praznom salom sa svojim bendom, odnosno imao koncert onlajn, usled pandemije, jer drugačije nisu smeli.\n“To je posebno tužno, jer se mi umetnici, konkretno muzičari, ceo život bavimo time, usavršavamo se, a onda se desi jedna ovakva okolnost koja tera ljude da ođednom rade nešto drugo”, sa setom je pričao pijanista, koji je tokom kratkog perioda dozvole za koncerte, imao nastup u klubu BitefArtCafe u Beogradu, na Pančevo džez festivalu i neke onlajn nastupe.\nMarijana Kolarić, nova direktorka Muzeja savremene umetnosti i direktor privatne galerije “Novembar” u Beogradu, podvukla je da su galerije i muzeji tokom pandemije izgradile bliskiji odnos sa svojom publikom putem digitalnih platformi u virtualnoj sferi.\n“Neki muzeji su bili veoma inventivni i pridružili su se u ovom periodu socijalnim platformama kakva je ona posvećena mladima – “Tik Tok”, otkrila je Kolarić i dodala da se stiče utisak da se pandemija uskoro završava, jer mnoge evropske zemlje uveliko razmatraju propise kako bi ponovo otvorile svoje kulturne ustanove.\nDo nedavno izvršna urednica, sada direktorka izdavaštva “Geopoetika” Jasmina Novakov Sibinović navela je datum 21. jun koji se pominje da će se desiti nova pobeda nad kovidom-19 i istakla da je ova kuća nedavno otvorila svoju prvu knjižaru u samom centru Beograda.\nOna napominje da je prodaja knjiga bolje prošla od izvođačkih umetnosti tokom godinu dana korona virusa, jer su ljudi tokom karantina svakako više čitali u svojim domovima.\n“Mi prodajemo gotov proizvod, a to je odštampana knjiga, tako da se to drugačije gleda od muzičara i glumca na pozornici”, rekla je direktorka “Geopoetike” i dodala da je zapravo izdvajanje za kulturu svega 0.64% budžeta, što je ispod svakog minimuma.\nIspred Exit festivala, Aneta Goranović je napomenula da je veliko savezništvo stvoreno između više manifestacija – Exit, Beer fest, Arsenal fest i Love fest, koji su se ujedinili u borbi da im se dozvoli da održavaju te muzičke smotre.\nUz već poznato udruženje “Spasimo muziku”, Exit i drugi se trude da ove godine održe svoja nova izdanja festivala, a kreativna producentkinja navodi da je Poljska dala čak 900 miliona evra za pomoć kulture, Estonija 42 miliona, od čega 6 samo za pomoć festivalima.\nGoranović se nada da će se konačno sve otvoriti 21. juna i da će Exit u punom kapacitetu proslaviti jubilarni 20. rođendan na Petrovaradinskoj tvrđavi u Novom Sadu.\nFondacija “Ana i Vlade Divac” tokom cele pandemije pomogla je razne projekte u iznosu od preko million dolara, istakao je moderator – glumac Vladimir Aleksić.


Podsjeća da je URA još 2015. godine predložila izmjene Zakona o socijalnoj i dječjoj zaštiti koji bi omogućila da sva djeca u Crnoj Gori opet primaju dječji dodatak, a da ona djeca koja su u stanju materijalnih i posebnih potreba primaju veće naknade nego do sada.\n„Naša namjera jeste da svako dijete u Crnoj Gori do navršene 15. godine, odnosno da tokom redovnog školovanja u osnovnoj školi prima dječji dodatak. Kako je osnovno školsko obrazovanje obavezno, a država nije omogućila mehanizme da svoj djeci omogući besplatne užbenike za ovaj nivo obrazovanja, smatramo da se na ovaj način dijelom prevazilazi taj nedostatak. Usvajanjem zakona država bi pokazala solidarnost i sa roditeljima, i pružila bi potrebnu pomoć prilikom podizanja djece. Izmjene bi omogućile i da svako dijete u Crnoj Gori u jednom periodu ostvari pravo na primanje dječjeg dodatka”, poručila je Zoronjić.\nIstiče i da je namjera URE da djeca koja su u stanju materijalnih i posebnih potreba primaju do 50% veće naknade nego do sada.\n“Za ove određene kategorije djece, nužno je povećati visinu dječjeg dodatka iz razloga što sadašnji iznosi ne omogućavaju dovoljnu pomoć. Vrlo važno je i to što želimo ukinuti ograničenje broja djece u porodici koja mogu biti korisnici dječjeg dodatka. Mogućnost da svako dijete prima dječji dodatak je u direktnoj vezi sa težnjom države Crne Gore za povećanjem već negativnog trenda prirodnog priraštaja i s tim u vezi smatramo da bi ove izmjene dale podstrek roditeljima prilikom planiranja porodice”, jasna je Zoronjić.\nOna ukazuje i na podatak MONSTAT-a sa popisa iz 2011. godine i podataka UNICEF-a o broju djece u Crnoj Gori i broju djece koja trenutno primaju dječji dodatak, i tvrdi da je procjena URE da potrebna sredstva za djecu koja do sada nisu primala dječji dodatak iznose oko 16,5 miliona eura na godišnjem nivou.\n“Dok je za povećanje visine naknade za djecu koja su do sada primala dječji dodatak potrebno izdvojiti oko 3 miliona eura na godišnjem nivou.Ukoliko država Crna Gora naplati dio poreskog duga od tajkuna DPS-a u iznosu od 200 miliona eura, narednih 10 godina će svako dijete u Crnoj Gori primati dječje dodatke. Vrijeme je da to i uradimo, za dobro svih”, zaključuje Zoronjić.